Пора билан қўлга тушган шифокорни оқлаётганлар ҳам бор\n3 Апр 2019 2318\nБугун юртимизда интернет журналистикаси анча илдамлаб кетди. Ҳатто ижтимоий тармоқларда фуқаролар баъзи муаммоларни кўтарадики, мутахассислар чора кўришга мажбур бўлади.\nИжтимоий тармоқларда “Бугун MY5 каналида 600 минг сўм пора олган врачни кўрсатишди. Тўғри, бу врач айбдор! Оқламайман. Нега ҳар кеча тунги клубларда миллонлаб пулларини ҳавога совуриб юрган одамлар қўлга тушмайди? Улар ҳалолдан пул топишаяптими? Неча юз минглаб доллар пора олаётганлар нега қўлга тушмаяпти? Коррупцияга қарши хаққоний курашаяпмизми? Ёки хақиқийларини яшириб, майдароқларини кўрсатиб, эртага каттароқ коррупционерларга йўл очаяпмизми? Тушуна олмаяпман! Билганлар борми? Тушунча беринглар!” деган даъватли фикр қолдирилган.\nАйни фикрлаш ўзгариб, фуқаролар ўз ҳақ-ҳуқуқини талаб қилаётган бир вақтда уларнинг ўзи пора бериш ва олиш ёнгинамизда, қариндошларимиз ичида эканини англашяптими? Балки ўзимизнинг айбимизни, бу иллатни ривожлантиришга хизмат қилаётганимизни билмасак.\nФарҳод Бобожон: Минг сўм ўғирлаган ўғри, миллиард ўғирлаган ишнинг кўзини биладиган одам.\nБаҳром Жумабоев: Ҳуқуқни муҳофаза қилувчи органлар устидан назорат қилувчи кучли бир механизм яратиш керак.\nФикр билдирувчилар орасида аниқ манзилни кўрсатганлар ҳам бор. Наҳотки улар ҳам шундай шифокорларга дуч келган бўлса.\nУмида Музафарова: Эски Тошмига, айниқса, хирургиясига бориб текширишсин 90% порахўр докторлар ўша ерда. Куни кеча Қашқадарёдан келиб қандли диабет диагнози билан операцияга ётган беморга без бўлиб битта қўй тандир гўштини обкелтиришни буюришди. Обкелтириб берди беморнинг яқинлари. Қариндошимиз ҳам шу бемор ётган палатада ётган эди. Докторларнинг очиқчасига сўрашини айтиб берди. Уят.\nФеруза Қодирова: Бизнинг оиламизда ҳеч қандай докторлар йўқ, лекин фарзандларим ҳали кичик ёшда бўлгани учун кўп ишимиз тушади. Шукур қиламан яхшиси ҳам бор улар орасида.\nШифокорларнинг ойлиги камми? Уларнинг баъзиларида муомала маданияти ҳам йўқлигини кўриш мумкин.\nНодирбек Шамсиддин: Бечора докторларнинг ойлигини ҳам инобатга олиш керак. 1,5 миллион сўм ҳам олмаса керак. Пора олди деб кўрсатишдан олдин унинг ойлигини ошириб қўйиш керакмикин.\nМадина Шукурова: Маоши ўзига мос бўлса ва қонун иш берсагина, бу тўхтайди.\nАлександр Адасов: Агар инсонларни ўзи пора бермаса, сифатсиз даволаётган врачни саводсизлигини билиб, юқорига ёзса ва ҳар бир инсон ўз ҳуқуқини талаб қилса, суд ҳам, бошқасида ҳам пора бериш тушунчаси йўқ бўлар эди. Ҳамма айб ўзимизда, ўзимиз ўргатамиз.\nТиббиётда таълим сифати қандай? Неча йиллаб таълим олган шифокорга нисбатан лаёқатсиз экансиз дейилса-чи?\nЯкуббек Лутфуллаев: Агарда дўкондан бир буюм сотиб олсангиз, бу сотиб олган буюмингиз яхши бўлмаса нима киласиз? Халқимиз не-не умидлар билан, маблағ сарфлаб, болаларини ўқитишаяпти, охирги натижа яхши эмаслигига ким жавоб беради? Мукаммал бўлмаган ўқиш системасига ким жавобгар?\nФикрлар турфа, қарашлар ҳар хил. Аммо ўзимиз биладиган, амал қилмаётган бир ҳақиқат бор. Пора бераётган ўзимиз, порахўрлар эса яқинларимиздир.\n4 Июн 2020 2282\n6 Июн 2020 2099\n11 Июн 2020 1985\n7 Июн 2020 1905\n6 Июн 2020 1664\n12 Июн 2020 1529\n4 Июн 2020 1337\n12 Июн 2020 1192\n3 Июн 2020 950\n3 Июн 2020 822


Тирноғингни ғажима — Dilkashradio.com\nАссалому алайкум қадрдон опа-сингиллар. Баъзида фарзандларимизнинг беиҳтиёр тирноқларини ғажишларига гувоҳ бўламиз. Бу нима одатми ёки касаллик? Шу саволга жавоб топиш учун тиббий китобларга ва сайтларга мурожаат қилдик. Маълум бўлишича, тирноқларни тишлаш одати тиббий тилда онихофагия дейилар экан. Баъзи ота-оналар фарзандида пайдо бўлган ёқимсиз одатга кераклича эътибор беришмайди. Шунчаки болани тенгдошларидан фақатгина салбий одатларни «кўчириш»да айблашади ҳолос. Тўғри, бу фикрда қисман жон бор, лекин бу одатнинг пайдо бўлиши бирмунча жиддий сабабларга боғлиқ. Мутаҳассислар онихофагияга бежизга энг кўп тарқалган патологик одат сифатида қарашмайди. Болалар педагоглари ва руҳшунослари бунинг энг асосий сабабини боланинг безовта руҳий ҳолатига боғлашади.\nОдатда, катталар болалар ҳаётида бу одатга сабаб бўладиган даражадаги стресслар бўлмайди, деб ҳисоблашади. Бироқ биз катталар учун арзимас бўлган нарсалар ҳам болалар учун катта аҳамият касб этади. Агар фарзандингиз яна «гўдаклигига қайтиб қолса», яъни тирноғини тишлаш сингари одат чиқарса, демак унга илгарги эътиборингиз етишмаяпти. Балки болакай сиз хоҳлаган даражада «катта бўлиш»га тайёр эмасдир. Фарзандингизни «катталарча» қилган ҳар бир иши учун ошкора рағбатлантириб туринг, бироқ катталар ролини бўйнига илиб қўйманг. Кўпроқ қучоқланг, эркаланг. Агар уни ўзини «чақалоқларча» тутиши учун жазоласангиз, бу энг катта ҳатонгиз бўлади. Болани ҳис-туйғуларини тўғридан-тўғри ифодалашга ўргатинг. Унда агрессия йиғилиб қолмаслигига ҳаракат қилинг.\nАгрессияни йиғилиб қолмаслиги учун болангиз билан бирга «бақириш» ўйинини ўшнаш ёки ёстиқ билан бир-бирингизни уриб ўйнашингиз мумкин. Ота-оналарнинг кайфияти ва ўзини тутиши болаларнинг асаб бузилишларига ҳам сабаб бўлади. Шунинг учун фарзандингиздаги тирноғини тишлаш одатини йўқотиш учун аввало ўзингиз ўзгаришингиз керак. У билан болаларча мириқиб ўйнанг. Бу боладаги хавотирлик, салбий ҳиссиётларни чиқариб ташлашда ёрдам беради.\nХуллас, бу касаллик эмас, патологик одат. Агар бунинг олдини олмасангиз, бола тери инфекцияларига чалинувчан бўлиб қолади. Мунтазам тирноғини тишлайдиган бола доим оғиз бўшлиғига инфекция киритади. Бу эса стоматит, фарингит, ангина касалликлари хавфини оширади.\nТирноғини тишлашга одатланган болада руҳий муаммолар ҳам юзага келади. Ота оналар боланинг бу одатини кўпроқ унинг ҳиссий ҳолатидан излашлари керак. Ўйин майдонидаги тушунмовчиликлар, боғча ёки мактабдаги стресслар, оиладаги зиддиятлар, ота-онанинг доимий тергашлари митти одамчанинг ич-ичидан ўзидан ва атроф-муҳитдан қониқмаслигига олиб келади. Бу одатни йўқотиш учун фарзандга кўпроқ эътибор бериб, оилада тинчлик муҳитини ушлаб туриш лозим. Агар бу одатни йўқота олмаётган бўлсангиз, невропатолог ёки психиатрга мурожаат қилинг ва албатта даволатинг. Болалар ҳақида қизиқарли маълумотга эга бўлишни истасангиз, бизнинг www.najot.com сайтимиз сизга бу борада етарлича маълумот беради. Фикр-мулоҳазаларингизни эса бемалол dilkash@najot.com электрон манзилимизга юборишингиз мумкин.\nАёл раҳбарлар ва уларнинг эрлари\nЦикламен ва алое ҳақида\nҲақиқат ёки оқибат


РАМАЗОН ОЙИ – ЖИСМИМИЗ ЗАКОТИ, ЖАННАТГА ЭЛТУВЧИ КЎПРИКДИР — OLMALIQ HAYOTI\nРАМАЗОН ОЙИ – ЖИСМИМИЗ ЗАКОТИ, ЖАННАТГА ЭЛТУВЧИ КЎПРИКДИР\nАллоҳ таоло Рамазон рўзасини Қуръони каримнинг Бақара сурасида қуйидаги оят билан фарз қилди: яъни, “Эй, имон келтирганлар! Сизлардан олдинги (уммат)ларга фарз қилингани каби сизларга ҳам рўза тутиш фарз қилинди, шояд (у сабабли) тақволи бўлсангиз” (Бақара сураси, 183-оят).\n«Жаннатда “Раййон” деб номланувчи дарвоза бор. Қиёмат куни ундан фақат рўзадорлар киради. (Қиёматда) “Рўзадорлар қаерда?” деб нидо қилинади. Бас, (рўзадорлар) ўрниларидан туришади. (Дарвозадан) улардан бошқа ҳеч ким кирмайди. (Барчалари) кириб бўлгач, дарвоза беркитилади» (Имом Бухорий ва Имом Муслим ривояти).\nЭътибор берайлик, Раййондан кириш Рамазоннинг фарз рўзасини тутувчи рўзадорлар учун хосланаётгани йўқ. Боиси Рамазон рўзасини барча мусулмонлар тутади. Раййон дарвозасидан кирувчилар деб фарз рўзаларга нафл рўзаларни эргаштирувчилар айтиляпти. Бу эса рўзанинг Парвардигор наздида қанчалик юксак мақомга эга эканини англатади.\nРўзадор кишининг сифатлари қандай бўлиши ҳақида ҳазрат Расулуллоҳ соллаллоҳу алайҳи ва саллам бундай деганлар: «Рўза (дўзах ўтидан асровчи) қалқондир. Рўза тутган киши ёмон сўзларни сўзламасин, қўполлик қилмасин. Агар бирор киши уни уришса ёки ҳақорат қилса, икки марта «мен рўзадорман», десин. Аллоҳга қасамки, рўзадор оғзининг ҳиди Аллоҳ наздида мушк-анбар ҳидидан ҳам хушбўйроқдир. Чунки Аллоҳ таоло: «Рўзадор Менинг учун емайди, ичмайди ва шаҳватини тарк қилади. Рўза холис Менга ибодатдир, Ўзим унинг мукофотини бераман. Ваҳоланки, ҳар бир яхшиликка ўн баробар яхшилик бордир», деган (Имом Бухорий ривояти).\nАллоҳ таоло розилиги учун рўза тутиш қалқондир: дунёда гуноҳлар хорлигидан, охиратда дўзах ўтидан ҳимоя қилади; рўза лаънати шайтон устидан ғалаба гаровидир, жисмимиз закотидир, жаннатга элтувчи кўприкдир.\nБу муборак ойнинг улуғлиги ва фазлидан, ҳар бир эзгу ишга бериладиган ажр ва савобнинг баракотидан умид қилиб яқин қўшниларимиз, қариндош-уруғларимиз орасида моддий-маънавий кўмакка муҳтож инсонлар бўлса аввало, қилажак яхшилигимизни ана шулардан бошламоғимиз муборак динимиз таълимотига мувофиқдир. Зеро, ҳадиси муборакда Пайғамбаримиз Муҳаммад соллаллоҳу алайҳи ва саллам бундай деганлар: “Кимки рамазон рўзасини имон эътиқод ва Аллоҳдан савоб умид қилиб тутса, унинг ўтган гуноҳлари кечирилади”.\nБарчамизга нафақат Раййон дарвозасидан, балки жаннатнинг барча дарвозаларидан чақирилиш насиб этсин. Аллоҳ таоло муборак Рамазон ойини барчаларимизга қутлуғ ва баракотли этсин, ушбу ойни Қуръон хатмлари, таровеҳ намозлари, амри маъруф ва наҳйи мункар ва солиҳ амаллар билан ўтказишимизни насиб айласин! Кириб келаётган Рамазон ойи барчаларингизга муборак бўлсин, омин!\n“Рамазони шариф” жомеъ\nмасжиди бош имом хатиби.\nadmin 9 декабря, 2021 13 февраля, 2022


27 июнь - Матбуот ва оммавий ахборот воситалари ходимлари куни » MUZAFFAR.UZ\n27 июнь - Матбуот ва оммавий ахборот воситалари ходимлари куни\nҚадрли Устозлар ва Дўстларим, Муҳтарам Ҳамкасб ҳамда Муҳтарама Ҳамкасабалар! Бугунги касбий байрамингиз билан ҳаммангизни чин қалбимдан табриклайман. Бугунги кунда ҳаётимизни матбуот ё ахборот воситаларисиз тасаввур қилиш қийин. Айтайлик, бундан бир неча йиллар, почтага бориб, хат ёзиб жўнатар эдик, телеграфдан хабар юборишга ҳар кимнинг ҳам қурби етмасди, чунки, ҳар бир белги учун тўланарди. Айни даврда эса, смс ё интернет орқали бир зумда хабар йўллаш, лозим бўлса, юзма-юз тургандек кўришиб гаплашиш имкониятлари мавжуд! Бу ҳам матбуот ва ахборот узатишда муҳим аҳамиятга эга. Дунёнинг исталган бурчагидаги янгиликлардан бир зумда хабардор бўласизлар.\nБиз ҳам яхши ниятлар билан, шу мақсадда икки йил олдин веб сайтимизни ташкил қилдик ва унга тажрибали, ўзимиз таниган ва билган ижодкорларни жалб қилишга жазм қилдик. Мақсадимиз - ўсиб келаётган авлодни маънавий-маърифий, ҳуқуқий билимларини оширишга бир оз бўлса-да, ўз ҳиссамизни қўшишдир. Қайсидир сайт ижодкорлари билан рақобатлашиш ё сайтимиз нуфузи бўйича мақтаниш ниятимиз йўқ. Аксинча, имкон қадар, жиддий ва оммабоп веб сайтлар, газета-журналлар, театрлар ва бошқа ташкилотлар билан ижодий ҳамкорлик қилиш, ёш истеъдодларни жалб қилиш, янгиликлар ҳамда ижодиёт оламидан мухлисларимизни бохабар қилиб туриш - олдимизга қўйилган асосий мақсаддир!\nФикр-мулоҳаларингиз, таклиф ё ечимини кутаётган масалалар юзасидан бизга бемалол исталган вақтда мурожаат қилишингизлар мумкин. Сайтимизнинг малакали бўлим муҳаррирлари саволларингизга албатта жавоб йўллайдилар. Шунингдек, табрикларингизни ҳам беришингиз мумкин. Ўз ижод намуналарингиз билан иштирок этинг. Тажрибали журналистларга эса мақола, янгилик ё суҳбат учун албатта, келишилган ҳолда қалам ҳақи (гонорар) берилади. Ўзингиз яшаб турган вилоят, шаҳар, туман ва қишлоқлардаги ижодкорлар биз билан боғланишлари мумкин. Бунинг учун электрон манзилимиз (Muzaffar@Muzaffar.uz)га ёки телеграм орқали +998 90 909-11-12 хат йўллашлари кифоя.\nВеб сайтимиз таҳририяти номидан барчангизни касб байрами билан табриклаймиз! СИЗларга ижодий ва ижобий ютуқлар, ҳаётий ва хаёлий парвозлар тилаб қоламиз.\nКамоли эҳтиром ила - Музаффар Муҳаммадназар.\nЧоп этилган: 28-06-2019, 05:25\nБўлим: Табриклар ва суҳбатлар uz\nКўрилган: 1 037\nБИЗ БАХТЛИ МИЛЛАТМИЗ\nЧоп этилган: 9-11-2017, 06:44\nМуаллифлик ҳақининг энг кам ставкалари\nЧоп этилган: 15-08-2017, 07:34\nЧоп этилган: 12-08-2017, 02:15\nЖар ёқасидаги хатар\nЧоп этилган: 26-07-2017, 02:50\nЧоп этилган: 27-06-2016, 11:24


Медведев Перес билан учрашди\n15 май 2021, Тошкент вақти: 04:33\nРоссия президенти Дмитрий Медведев Сочида Исроил президенти Шимон Перес билан учрашди.\nУчрашувда икки давлат ўртасидаги алоқалар ривожи, Яқин Шарқдаги вазият ва Эрон ядровий дастурига оид масалалар муҳокама қилинди.\nУчрашувдан сўнг ўтказилган матбуот анжуманида Дмитрий Медведев Яқин Шарқ атрофидаги вазиятни ҳал этиш учун барча давлатлар бир томонлама ҳаракатларни тўхтатиши ва можароли сценарийлардан воз кечиши лозимлигини таъкидлади.\n- Яқин Шарқ тинчлик жараëнидаги тўртлик аъзоси бўлган Россия минтақада тинчлик ўрнатиш йўлидаги уринишларни давом эттиради, дея қўшимча қилди президент Медведев.\nАйни пайтда Исроил президенти Шимон Перес россиялик ҳамкасби Медведевни Исроилга таклиф қилди. Шимон Переснинг айтишича, бундай ташриф икки давлат алоқаларини мустаҳкамлашга хизмат қилади.


Қирғизистоннинг Ўзбекистон билан чегарадош ҳудудидан 23 та бомба топилди (тўплам)\n- Қирғизистоннинг Ўзбекистон билан чегарадош ҳудудидан 23 та бомба топилди. Қирғизистоннинг Боткен вилояти ҳудудида совет замонидан қолган авиабомбалар зарарсизлантирилди. Бомбалар топилган жой Ўзбекистон ҳудудидан 5 чақиримча нарида, холос. (ўзбек тилида видео)\n- Бизнинг номимиздан эмас: Сурияга кетаëтганлар нима излаб кетмоқда? (6-қисм). (ўзбек тилида видео)\n- Ангрен - чиқиндиларга мағлуб бўлган шаҳар. Тошкентдан юз чақиримча шарқда жойлашган Ангрен бугун ташландиқ шаҳарни эслатади. Пойтахтни водий билан боғлаб турувчи йўл бўйида жойлашган бу шаҳарга эътибор гўёки йўқдек. (ўзбек тилида видео)\n- Ўшлик оқсоқоллар Тошкентдаги Мустақиллик марафонида иштирок этиб қайтишди. Қирғизистонлик 75 ёшли Ҳусанбой Сотволдиев яқинда шериклари - 69 ёшли Зулумбек Ҳабибуллаев ва 48 ёшли Қурсан Сидиқов билан биргаликда Ўшдан Тошкентгача югуриш марофони ўтказди. Улар Тошкентда ўтган Мустақиллик марафонида қатнашиб, фахрли ўринларни эгалладилар. (ўзбек тилида видео)\n- "Зўр бўлсангиз, гейларга кучингиз етса, нега Ўзбекистондаги муаммоларни гапирмайсиз?". Асли ўзбекистонлик гей йигит ижтимоий тармоқларда унга йўлланган саволларга видео орқали жавоб берди. (ўзбек тилида видео)\n- Ўзбекона Ҳабибомания: Сени кўрсам¸ жилагим келади. (ўзбек тилида видео)\n- Аср жанги: Ирландиялик "қайтмас" доғистонлик "лочин"га қарши. ММА мухлислари ирландиялик жангчи Конор МакГрегорнинг шу ҳафта сўнгида Лас Вегасда бўлиб ўтадиган жангини интиқлик билан кутмоқда. Унинг рақиби ҳозир 26 жанг ўтказиб, уларнинг барчасида ғалаба қилган россиялик Ҳабиб Нурмугамедовдир. Ҳабиб Нурмугамедов нафақат Россияда, балки Ўзбекистонда ҳам миллионлаб мухлисларига эга. (ўзбек тилида видео)\n- Осиё: Москва масжидларидаги кутилмаган рейдлар. Алмати собиқ мэрини ўғирлик учун сиртдан 17 йилга қамоқ жазосига ҳукм қилишди. Қирғизистон яна ўзининг давлат қарзи лимитини оширмоқда. Москвада яна пойтахт масжиди яқинида полиция рейдлари бошланиб кетди – ибодатга келганларни ҳеч қандай сабабсиз ушлашмоқда. (видео Настоящее время)\n- Қурилиш бизнесидаги фирибгарлар. Расмий маълумотларга кўра, Бишкек шаҳрида 100 га яқин бинонинг ноқонуний қурилиши аниқланди. Агар уларнинг ярми кўп қаватли уйлар деб ҳисобласак, у ҳолда қанча одам алданди ёки улар кўчада қоладими? (видео Директ)\n- Нега Сайрагулга қочоқ мақомини беришмади? (ҚРдан видео)\n- «Улар одамларнинг шахсини издан чиқармоқда. Мияларини тозалаб, ўзиникини киритмоқда». «Улар одамларнинг шахсиятини қўпормоқда – бу мияни ювиш деб аталади. Уларнинг миясини тозалаб ўзиникини киритмоқда» – «Бизнинг номимиздан эмас» студиясида ёллаганлар, ёш қозоғистонликларни яқинларини ташлаб, Яқин Шарқдаги ҳарбий ҳаракатлар зонасига кетишга ишонтирганлар ҳақида гапиришмоқда. Олтинчи қисм (10 қисмдан иборат).«Бизнинг номимиздан эмас» – Марказий Осиёдаги ноёб минтақавий телелойиҳада ёшлар экстремизм муаммоларини муҳокама қилишмоқда. Бу Қозоғистонда тасвирга олинган сўнгги қисм. (видео)\n- Ўқувчи қироличадан хат олди. Павлодарлик 11-синф ўқувчиси Ислом Сулеймен Британия қироличаси Елизавета II мактуб ёзди ва ундан жавоб хатини олди. (ҚРдан видео)\n- Пойтахтда пуллик йўллар керакми? Ҳокимиятга қарашли «Астана LRT» компанияси эрталаб соат 7 дан 9гача олтита шаҳарлараро йўллар орқали Остонага киришни пуллик килишни таклиф қилди. (ҚРдан видео)\n- Болгариялик журналист аёлнинг ўлдирилиши охирги бир ярим йилда ЕИ даги тўртинчиси бўлди. (видео Директ)\n- "Халқ душманлари": нима учун бугунги Тожикистонда бу сўзлар кўп ишлатилмоқда. (видео Настоящее время)\n- «Номаълум яқинлар». Учта самовий кўл. Тянь-Шань ёки «Самовий тоғлар» – дунёдаги энг ўлкан тоғли тизимларидандир. (ҚРдан видео)\n- Тожикистондан Россияга автобусда. (видео)\n- Нурмугамедов ва Макгрегор ўртасидаги беллашув қанчага тушди. . (видео Настоящее время)\n- Шинжондаги «лагерь» маҳбуслари Берлиндан ёрдам сўрашмоқда. (ҚРдан видео)\n- АҚШ Тожикистонга $8 млн ҳарбий ёрдам берди. (ТРдан видео)\n- Москва полицияси масжидлар ортида "жума рейдларини" бошлаб юборди. (видео Настоящее время)\n- Одамлар беш кундан бери Чечеченистон билан янги чегараларга норозилик билдираётган Ингушетияда нималар юз бермоқда. (Директ видео)\n- "Одамлар, ёрдам беринг: қийнамоқда ва камситмоқда". Россия турмаларида исёнлар. (видео Настоящее время)\n- Барчаси Президент сайлови олдидан Грузиядаги жанжаллар ҳақида. (видео директ)\n- "Биз унинг ҳам шахсиятини, ҳам таржимаи ҳолини биламиз". The Insider нинг бош муҳаррири “Петров”-Мишкиннинг исми қандай билиб олингани ҳақида. (видео Директ)\n- Қирғизистоннинг маҳаллий бюджетлар даромадлари. (Инфографика)\n- Қирғизистоннинг маҳаллий бюджетлар сарф-ҳаражатлари. (Инфографика)\n- Биргина Сенцов учун уч нафар россияликни беришадими? Сенцов иши: Россия ОАВ украиналик режиссёрнинг алмаштирилиши эҳтимоли ҳақида ахборот тарқатишди. Москва Сенцов тақдири тўғрисида Киев билан эмас, Вашингтон билан сўзлашишга гўёки тайёр. Кремль уч нафар россиялик фуқаронинг озод этилишидан манфаатдор. (видео Директ)\n- Ортга, Совет келажагига назар. Учувчи машиналар, сув ости юк автомобиллари ва Apple соатларига ўхшаш буюмлар – СССРда нашр этилган «Техника Молодежи» журнали келажакни шундай тасаввур. (фотогалерея)\n- Туркманистон: Ҳафта чизгилари . (фотогалерея)


БМТ: Жанубий Суданда 90 чоғли бола ўғирланган\n14 апрел 2021, Тошкент вақти: 22:23\nСуданлик аскар болалардан бири.\nЖанубий Суданда жангарилар камида 89 нафар болани ўғирлаб кетган. БМТнинг ЮНИСЕФ болалар жамғармаси маълумотига кўра, ўғирланган болаларнинг айримлари ҳали 13 ёшга ҳам тўлмаган.\nМазкур нохуш ҳодиса Юқори Нил штати маркази бўлган Малакал шаҳри яқинида содир бўлган. Гувоҳларга кўра, қуролланган кишилар уйма-уй юриб, ёши 12 дан ошган ўғил болаларни олиб кетган.Болаларнинг айримлари мактабда имтиҳон топшираётган жойидан ўғирлаб кетилган. Бу ҳужум учун масъулиятни ҳозирча ҳеч қайси гуруҳ ўз зиммасига олгани йўқ.\nСуданда икки йилдан бери президент Салва Киир ва собиқ вице-президент Риек Мачар тарафдорлар ўртасида кураш давом этмоқда. Зиддият Киир Мачарани 2013 йил декабрида давлат тўнтаришини амалга ошириш учун фитна ҳозирлаганликда айблаб чиққанидан кейин юзага келган.Ўшандан буён, БМТ маълумотларига кўра, Суданда камида 10 минг киши ҳалок бўлган, 1,5 миллиондан зиёд одам уй-жойини ташлаб кетишга мажбур бўлган.Бу ерда қуролланган гуруҳлар томонидан қарийб 12 минг бола аскар сифатида жангларга жалб қилингани айтилади.


Тимошенко рақиби ғалабасини тан олмоқчи эмас\n06 декабр 2021, Тошкент вақти: 04:11\nУкраина Марказий сайлов комиссияси якшанба кунги иккинчи давра президент сайловида берилган овозларни ҳисоблашни қисқа танаффусдан сўнг қайта бошлади.\nХабарларга кўра, шу пайтгача овозларнинг қарийиб 99 фоизи санаб бўлинган ва ҳозирда Минтақалар партияси етакчиси Виктор Янукович ва унинг рақиби Юлия Тимошенко ўртасидаги фарқ 3.5 фоизни ташкил қилмоқда.\nСайлов якуний натижаларининг кечки пайт эълон қилиниши кутилмоқда.\nАйни пайтда Юлия Тимошенко мухолифат етакчиси Виктор Янукович ғалабасини тан олишдан бош тортмоқда. Украина матбуотига кўра, душанба куни парламент фракцияси йиғинида чиқиш қилган Тимошенко суд орқали сайлов натижаларини бекор қилишга эришиш иштиёқини билдирган.\nТимошенко тарафдорлари якшанба кунги сайлов жараёнида сохтагарчиликларга йўл қўйилганини таъкидламоқдалар.\nАйни пайтда халқаро кузатувчилар Украина президент сайловининг иккинчи даврасида жиддий қонунбузарчиликларга йўл қўйилмаганини билдирдилар.


"Манчестер Юнайтед"га ўтганимда барча менинг устимдан кулганди" - Златан Ибрагимович / CHAMPIONAT.asia\n21:50Павлюченко: “Кейн ноль эди” 1 21:42"Бунёдкор"нинг икки асосий футболчиси жароҳат олган. Улар икки кундан буён машғулотларда қатнашишмаяпти 2 21:25Роналду тез югуриш учун янги усулни синаб кўрмоқда 6 21:05Ибрагимович 13 июнь куни “Ювентус”га қарши жавоб ўйинида қатнашадими? 0 20:50“Боруссия Д” спорт директори: “Тан олиш керак, энди уларга етиб бўлмайди” 1 20:35Касильяс “Олтин тўп”га лойиқ бўлган ҳамюртларини санади 3 20:20Фернандеш: “МЮга ўтишимни билганимдан кейин йиғлаганман” 6 20:07Роналду ва Месси мавзусидан зерикканлар учун: Магуайр vs ван Дейк "жанги"! 13 20:04BREAKING NEWS. Россия клуби Жасур Жалолиддиновни деярли 1 миллион еврога сотиб олмоқчи 21 20:00Бэйлнинг агенти: “У “Реал”дан кетишига ҳеч қандай сабаб кўрмаяпман” 1 19:50АПЛ тарихидаги энг тезкор гол муаллифи жамоаси билан янги шартнома имзолади 0 19:40Беларусь чемпионати. Эртага бошланадиган 12-тур тақвими билан танишинг (+жадвал) 3 19:30Жамоавий машғулотларга яқинда қўшилган Игуаин жароҳатланди 1 18:58Футзал жамоаларига очиқ ҳавода машғулот ўтказишга рухсат берилди 0 18:47АПЛда ҳам 5та ўзгариш қилишга рухсат берилди 0\n"Манчестер Юнайтед"га ўтганимда барча менинг устимдан кулганди" - Златан Ибрагимович\n23 мар 00:04\nТеглар : интервью Манчестер ЮнайтедЗлатан Ибрагимович\nАнглияда ўйнаб кета олишимга доим ҳам ишонмаганман. Бироқ ўша қарорни қабул қилишдан олдин кўп ўйладим ва фақатгина шу жамоада ўйнашим шарт!\nБу жамоада мен нур сочишни истайман. Бу жамоа менга мос келади.\nАлбатта, "Юнайтед"ни доимо кузатиб келаман. "Манчестер Юнайтед" деган сўзни эшитмаган одам футболни тушунмаслигини билса бўлади. Футболдаги барча одамлар "Юнайтед"ни яхши билади. Уларнинг ўйинларини қандай кузатганимни ўзим яхши биламан. Ажойиб якун! 1999 йилги Европа чемпионлар лигаси финали қандай тугагани эсимда. Тедди Шерингем майдонга тушди ва гол урди, Сульшер тушди ва гол урди. Икки дақиқада "Бавария" совринни қўлдан бой берди. Албатта, биз энди бундан-да яхши натижага эриша оламиз.\nМиямда "Юнайтед" ҳақида фақатгина ажойиб таассуротлар бор. Фергюсон жамоа билан Премьер-лигада гегемон бўлганлигини ҳеч ким ёддан чиқармайди.\nВа асосийси - улар доимо қизил либосдалар...\nМиямдан ажойиб ҳиссиётлар ўтарди: Бу либосни мен кия оламан, бу мен учун оғирлик қилмайди...\n"Юнайтед"га қадар кўплаб катта клубларда ўйнаганман, у ерда доимо босим бўлган. Сиз қаерга борсангиз ҳам доимо натижага эришишингиз керак. Акс ҳолда сизнинг ишингизни бошқалар қилади.\nБу менга ёқмайди. Бундай ҳолатларда ўзимни яхши ҳис қиламан. Ҳар доим юқориликка ташнаман, ҳар доим юқори сифатли ўйин кўрсатишга ва унга тайёргарлик билан юриб, барчасига тайёр бўлишдан лаззат оламан.\nСиз елкангиздаги барча оғирлик ҳақида ўйлашингиз керак. Агарда биттасини ўйласангиз, қолганини бошқалар илиб кетади. Агарда сиз биттасини ўйласангиз, омадни қўлдан бой берасиз ва бошқасига топшириб қўясиз: елкамдаги оғирлик эса мени осмонларга олиб чиқмоқда. Буни ҳис қиляпман. Бундай ҳолатда сиз ўзингизни ажойиб ҳис қиласиз.\n"Юнайтед"га ўтишнинг ўзи катта масъулият, мен жуда катта эътиборга эга клубга ўтдим. Кўпчилик бу ерга юқори куч ва ташналик билан келса, мен кабилар катта ишонч ва босим билан ташриф буюришади.\nБундай ҳолатлар менга ёқади ва доимо бунга тайёрман.\n"Манчестер Юнайтед"даги илк ўйинимни эслайман.\nШвецияда "Галатасарой"га қарши ўйнаганмиз.\nЎз давлатим, ажойиб!\n"Юнайтед" таркибида майдонга тушдим ва 3 дақиқадаёқ гол урдим.\nҲа, бу ўртоқлик ўйини, аммо гол уриш керак доимо. Сиз клубга, жамоага доимо мос бўлишингиз керак. Бундай катта клубга келганингиздан кейин сизнинг мослашишингиз ва бунга узоқ сабр қилишингиз керак. Мен ҳам шундай қилдим. Ўз ишимни бажардим, жамоага яқин бўлишга интилдим, мураббийнинг фалсафасига яқин бўлишга интилдим, клубга мос бўлишга интилдим, шу боисдан менда майда муаммолар бўлмади, чунки профессионалман. Меҳнат қилиш ёқади. Шунчаки қўлланмани оламан, нимани қилиш керак бўлса қиламан, чунки бу менда доимо ўхшашини биламан ва қўлдан келганча жамоага ёрдам бераман.\nОдамларнинг айтишича, мен ҳамма нарсани билар эканман.\nАйрим аҳмоқлар (аслида бу сўзни у сўкиб айтган, биз эса маъносига яқин сўз билан етказяпмиз) ўтган бир неча йиллар давомида менинг Англияга мос эмаслигимни айтишганди. Менинг вазифам - ўшаларнинг овозини ўчириш эди.\nМени мана шундай ишларга давъат қилиш доимо ёқади. Бу менга доимо адреналин беради. 3 ой ўтиб, улар ўзларининг гапларига пушаймон бўлишади. Мухлисим қилиб олишим учун менга янги душманлар керак! Бу менинг ҳар доимги вазифам.\nОҳ, "Манчестер Юнайтед" мухлислари! Сизлар ажойибсизлар! Ушбу жамоа таркибида ўйнаганим учун бу гапни гапирмаяпман. Ушбу стадионда ўйнаб, уларнинг жамоага бераётган ёрдамини ҳис қилдим. Акс ҳолда кетимни кўрсатиб, бу ердан кетган бўлардим. Бироқ мухлисларга гап йўқ, дахшат! АПЛдаги илк ўйиним "Борнмут"га қарши бўлганди. Гол урганимдан кейин 45 дақиқа мобайнида мен ҳақимда қўшиқ куйлашганди. Ўйин бошлаганидан 20 дақиқа ўтиб йигитларга: Болалар, шошилманг, ҳозир юқори савияда эмасман. Бироз кутинг, - деб айтгандим.\nИчимда эса: "ҳозир буларни дабдаласини чиқараман (бу ерда ҳам сўкиш сўзи ишлатилганди), бу фантастика!\nУлар менга ишонишди ва мен уларга катта раҳмат айтаман. Бу футболчи доимий қувват олиб турадиган асосий кредит, уларнинг барча мақтовларини олиб, натижа билан қайтариш керак. Улар ғалабанинг катта қисми сабабчилари. Бўм-бўш трибунада ўйнамайман. "Олд Траффорд" эса доимо мухлислар билан тўлган. Доимо. Сафар ўйинларимизда ҳам секторни тўлдириб турган мухлисларимизни кўриб, хурсанд бўламан.\nШундай қўллаб-қувватловни қабул қилгандан кейин, улар учун ўйнаш керак бўлади. Уларнинг олдида қарзимиз кўпгина. Мавсум давомида бу менга доимо катта куч ва ишонч берган. Совринлар учун ҳаракат қилардик. Шу орқали қарзимизни узишимиз керак эди.\nЛига Кубоги финалида "Уэмбли"га қизил майдонга тушганим эсимда. Майдонга чиқишимиз билан шовқинннн... Ваууу, бундай ҳолат менга ҳам насиб қилди.\nАйтганимдек, бу сени тўлқинлантириб юборади ва ўйнашга мажбур қилади.\n"Юнайтед"га қадар қаерда ўйнаган бўлсам-да, ғалабага эришганман ва бу Англияда ҳам содир бўлгани ёқимли бўлган. Менинг ДНКмда ғолиблик бор, ғалабага эришишим керак, бу менинг менталитетим. Мағлуб бўлишни жуда ёмон кўраман. Шунақани омадсизманки, ютқазиш мени ёмон кўради. Соврин ютамиз деб ваъда бердим ва иккита совринга эга чиқдим. Йил бошидагиси эса ҳисоб эмас. Бу ҳам нималарнидир сўзлайди.\nМенимча "Юнайтед"даги илк мавсумимни фантастик ўтказа олдим. Барчасидан лаззат олдим, роҳатландим. Бу менга ёқди. Оилам ҳам бахтли эди, барча бахтли эди, клуб мен ҳақимда қайғурди ва уларга муносиб жавоб қайтардим. Менга шунчаки, майдон, кийимлар ва тўп керак ҳолос. Қолганини ўзим биламан.\nБолалигимда келажагимда нималарни исташимни кўз олдимга келтирганман. Ҳаётингизда нималар бўлишини ҳеч қачон била олмайсиз, аммо ўшанда мен мақсад қилган куч кутганимдек отилиб чиқди. Агарда сиз истасангизгина, ичингиздаги куч ташқарига чиқади. Мақсадларингизга эришасиз. Барчаси ўзингизга боғлиқ. Ўз устингизда ишламайсизми? Ҳеч нимага эришмайсиз. Менга доимий босим қилишлари ёқади. Чунки олдин берган ваъдаларимни доимо бажариб келганман ва доимо ўзимга ишонганман. МЕН БАРЧАСИГА ҚОДИРМАН!\n"Юнайтед"га келганимда Англияни забт этаман деб айтгандим. Одамлар ўшанда менинг устимдан кулишганди.\nЎшанда хазиллашмаган эдим.\nЗлатан Ибрагимович. 20 февраль, 2019 йил\nРоналду ва Месси мавзусидан зерикканлар учун: Магуайр vs ван Дейк "жанги"! 13\n23 мар 12:54:44\nМЮ да зур уйнаган. Вообщето хамма жойда зур уйнагану))\n23 мар 10:08:34\nQahramon Suyunov 1994.17.03\nSen odam podammassan gap yoʻq IBRAHIMOVICH 38 yoshingda ham gollar uraverasan. Fulbolchilarimizga sen haqingda kino qoʻyib berish kerak. afsona deb oʻylashadi.\n23 мар 07:15:23\nIbra sukunatni buzib turgin shunday futbolsiz qiyin bo'lyapti hammaga\n23 мар 01:23:19\n23 мар 01:19:22\nЗлатан ОТни олмаган бўлсада, Роналду ва Мессини шахс сифатида ортда қолдиради. У майдонда ҳам бу икки футболчидан устунроқ


Томир тортишганда нима қилиш керак? - zarnews.uz\nТомир тортиши бирор касалликдан дарак берадими? Бу ҳолатнинг келиб чиқиш сабаби ва оқибатлари қандай? ССВ матбуот хизмати тиббиёт фанлари доктори, профессор Ёқутхон Мажидова билан шу мавзуда суҳбатлашди.\n— Оёқ тортишиши баъзи сурункали касалликлар белгиси ҳам бўлиши мумкин. Тиббиёт амалиётида кузатилишича, баъзи бир қон-томир касалликлари, умуртқа поғонаси бўғимларида туз йиғилганда, асаб тизими, таянч-ҳаракат муаммолари ва шунга ўхшаш хасталикларда томир тортишиши кузатилади.\nЭътибор бериш керакки, барча мушакларнинг бирдан қисқариши ниҳоятда хавфли ҳолатдир. Бунда танадаги барча мушаклар бир вақтнинг ўзида тортишиб, ҳушдан кетиш ҳолатини келтириб чиқаради. Ўз вақтида биринчи ёрдам кўрсатилмаса, оқибати фожиали якун топиши ҳам мумкин.\n- Баъзилар оёқ томирида спазм юзага келаётганини олдиндан ҳис этади. Сиз ҳам улар сафида бўлсангиз, оғриқ қўзғалаётганини сезган заҳотингиз оёқ мушакларини бўшаштиринг.\nАввалига терапевт-шифокор кўригидан ўтишингиз тавсия этилади. У шикоятларингиздан келиб чиқиб, эндокринолог, кардиолог, нефролог ва невролог мутахассислар кўригини маслаҳат беради.\nТеглар: юрак қон томир


«ПУЛ ТОFИ»НИ ҚИДИРИБ… ёхуд тадбиркорга тўсиқ бўлманг | "Xazina" газетасининг онлайн саҳифаси\n«ПУЛ ТОFИ»НИ ҚИДИРИБ… ёхуд тадбиркорга тўсиқ бўлманг\nКечқурун газета варақлаб ўтирсам, телефон титкилаб ўтирган укам шошилинч кўчага отланди. Нима гап, дея ортидан қарагандим, дарвоза ёнига етганда, «чет элга ишлагани кетган синфдошим оғир аҳволда уйга қайтиб келибди, уни кўргани болалар билан йиғилишаяпмиз», дедию дарвозадан чиқиб, тун қўйнида ғойиб бўлди. Зумда укам қўл телефонимга қўнғироқ қилиб, маҳалла гузарига етиб келишимни илтимос қилди. Энди дам оламан, деб турганимда… Хўп, майли, дедим-у ўрнимдан қўзғалдим. Начора. Иш-да. Машинамга ўтирдим-да, йўл-йўлакай бошимдан ўтган воқеаларни эслаб кетдим.\nТадбиркорликни бошлаш ниятида ёки арафасида турган ёшларга ҳаётимда бўлиб ўтган бу воқеани гапириб бериб, ўз мақсади йўлида ҳеч иккиланмай олға қадам ташлашини маслаҳат бераман. Камина ҳам сиз тенги ёшлардан. Фақат, айтишади-ку, оғзи куйган одам қатиқни ҳам пуфлаб ичади, деб. Бундан уч-тўрт йил олдин тадбиркорликни бошлаш арафасида турганимда тоғамнинг тўсиқ бўлиши ҳаётимни буткул ўзгартириб юборади, деб ўйламагандим. Яъни, катта даромад топаман деб, катта дард топдим. Аслида, айб ўзимда. Ўз орзуим, мақсадим йўлида собитлик билан одимлашим керак эди.\nҚишлоқ гузаридаги мактаб ёнида кўримсизгина, деворлари нураб тушган, осмондан тўртта томчи томса, бир ҳовуч чакка оқадиган сомсахонага дўстлар билан навбатдаги «ўтириш»дамиз. Сомса ҳа, деганда тайёр бўлавермагач, йигитлар бетоқат бўла бошлашди. Иммиллаганча тандир атрофида куймаланаётган Тиркаш ака «отиб» олганми, ҳансирайди. Сабрсизроғимиздан иккитаси уйга йўл олди. Қолган шериклар ярим чала пишган сомсаларни, очқаб кетган бўлсак-да, иштаҳа билан ея олмадик.\nЭрталаб маҳаллага иш билан кирсам, раис «сомсахона» ёпилгани, дадам элнинг тўю маъракасида ош пишириб келишини рукач қилиб, уни юритишни менга таклиф қилди. Навбатдаги «ўтириш»да шаҳарда ишлайдиган ўртоғим маҳалла раисининг таклифини маъқуллади. У банкдан кредит олиб, ошхонани кенгайтиришни маслаҳат берди.\nУйга келиб роса ўйладим. Буям тадбиркорликнинг бир тури-да. Ҳадемай, уйланаман. Йигит киши рўзғорнинг камини бутлаб қўйиши, керак бўлса, яхши даромад топиб, оиласидан ортганини бошқаларга ҳам улашиб саховат қўлини чўзиб туриши керак. Лекин-чи, пул деганини топишнинг ўзи бўлмайди. Ҳар томонлама ўйлаб кўрдим. Мактаб ўқувчилари, бекатда улов кутиб турганлар, маҳаллага иш билан келувчилар албатта сомсахонага енгилгина овқатланиш учун кирмай ўтмайди. Сифатли ва мазали таомлар билан хўрандаларнинг кўнглидан жой топсам, нариги кўчадаги «чебурек»чи Турсунқул аканинг «клент»ларини ҳам ўзимга оғдириб олардим. Шу пайт дарвоза тақиллаб, қўшни туманда яшовчи тоғам кириб келди.\n– Жиян, бормисан? Ай, ҳалиям маҳаллани чангитиб журибсанми? Бу дейман, сен тенгилар, чет-петга чиқиб, чўнтагини қаппайтириб, данғиламма уй-жой қуриб, элнинг овзини ланг очиб қўяяпти. Сен-чи, ошналаринг билан Тиркашнинг тандирхонасидан бери кемай қолгансан. Энангни ўйласанг-чи, менам тўй қилай, уй қилай, неваралар ҳузурини кўрай, деган орзу-нияти бор. Бўлди, чайналма, қандай тадбиркорлик қиласан? Керакмас. Бас. Ундан кўра, жур, мен билан Россияга, қайнағам об кетади. Билет пулиниям ўзи кўтаради.\n– Олдин, сиз, гапни эшитинг, тоға. Ўзимизда шунча пул турганда олисда бало борми? Тиркаш акани ҳайдашибди, ўрнига мен сомсахонани юритаман, раис айтди, ҳадемай ҳаммадан бой бўлиб кетарканман. Талабгорлар кўп. Нарзи малимнинг ўғлиям ўтган йили шаҳардаги ошхоналарда ишлаб, малакасини ошириб келган. Шу бола олиб қўйса-чи…\n– Тадбиркор бўлармиш. Сомсадан ҳам гап бўлдими? Осилсанг, баланд дорга осил. Майда-чуйда ишларга бош қотириб нима қиласан? Бизнинг қишлоқлик Икром ҳожи бувани танийсан-а? Ўтган йили 10 нафар неварасини уйлантириб тўйига Озодбек Назарбековни олиб келувди, элга 10 қозон ош берувди. Ҳа, балли. Ўша ҳожи бува шаҳарга борса, асло сомса емас эмиш. Бир куни телевизорда шаҳар ошхоналарига «лаҳад» гўшт тарқатаётган «шоввоз»нинг чиркин қилмишларини кўриб қолиб, азбаройи ошқозонига «қулф» уриб олибди. Чунки, ўша «шоввоз» гўштларни асосан, сенга ўхшаган сомсапазларга тарқатаркан. Бояқиш ҳожи бува қачон уйига келса, таомланаркан. Агар у сенинг қишлоғингга келиб қолса, сомсангни емади дейлик, унда маҳсулотингни кимга ўтказасан?\n– Дунёда ҳожи бувадан бошқа хўранда қуриб қолганми? Ўйламай гапирасиз, қаердаги гапларни, тоға? Сизга лоф бўлса, бўлди. Ҳалол ошнинг баракаси бўлади. Узоққа борманг, Турсунқул аканинг «чебуриги» ҳақида ҳам ҳар хил гап-сўзлар юради. Барибир одамлар ошхонасига боришяпти-ку… Мен ҳам, Нозим ҳам ҳалол йигитларданмиз. Бундай ҳаром ишларга қўл урмаймиз. Аниқ биламан, бу масканни ишга туширсак, мақсадимизга етамиз.\n– Нарзи малимни биламан – бир умр папка кўтариб ўтиб кетди. На машина олди, на бир тузукроқ уй-жой қурди. Шунинг ўғли ким бўларди? Бўлди, бас қил-ай. Отангнинг би-и-ир замони кеп ошпаз бўлиб, озми-кўпми пул топиб, энди… бошқа ишга яроқсиз бўлиб қолгани ҳам етади. Жур. Пулни зўрини топасан. Эртагаёқ тайёргарлигингни кўравер. Мени айтганимни қилмасанг, хор бўласан. Ай, опа, сиз айтинг, бунингизнинг репиторга қатнайвериб, калласи ғовлаб кетган. Ақли йўқ. Бир нарса денг…\nТоғам у деди, бу деди, мени шаштимдан қайтариб, ота-онамни ҳам зўрға кўндириб, ўзи билан чет элга пул топиб келиш учун олиб кетди.\nНиҳоят, олис манзилга – тоғам айтган «пул тоғи»ни излаб йўлга тушдик. Тоғамнинг қайниси Коля исмли таниши билан бизни ишга жойлаштириб қўйди. Коля бино тўлиқ битгач, пулларингизни оласизлар, деб умид гулини кўлимизга ушлатиб кетди. Тўрт ой бу «гул»ни парвариш қилдик. Иншоот битгач… Коля «умид гули»и мендан сизларга эсдалик деб, бир-икки муштни айтмаса қуп-қуруқ йўлга кузатди. «Пул тоғи»ни излаб, пул «доғи»га дучор бўлдик.\nХуллас, пул «доғи»ни кўтариб, оз эмас, кўп эмас, икки йил сарсон бўлдик. Аммо, минг афсуски, орзуимиздаги «пул тоғи»ни тополмадик. Бу орада қанча қийинчиликларни бошдан кечирдик, очлик, совуқ кунлардаги машаққатлар… Энг ёмони соғликни йўқотдик. Менинг оёғим шикастланди. Биздан пул, хат-хабар бўлмагач, уйдагилар ҳам роса саросимага тушишгани-чи. Айниқса, менга онамнинг қон босими кўтарилиб, йўқ жойдан юрак касаллигини орттириб олгани алам қиляпти.\nТоғамни номард қайнисини тополмадик. Кейин билсак, у бизни сотиб кетган экан. Аниқроғи, ўша Коля уни бунга мажбурлабди. Тоғамнинг соғлиги ёмонлашди. Икки кишининг ўрнига начора ўзим ишладим. Бир куни тоғам кўзларига ёш олиб, «жиян, мени кечир, ўшанда тадбиркор бўламан деганингда бу ёқларга олиб келиб хато қилган эканман, хом сут эмган бандамиз-да, ким нима деса эргашиб кетаверамиз», деди. Эсиз, икки йиллик умр, эсиз йўқотилган шунча вақт. Хайрият, юртга қайтар чоғимизда тайинлироқ иш топиб, йўл кирани ишладик.\nҚишлоққа кириб келарканман, гузардаги сомсахонанинг ўрнида қад ростлаган икки қаватли ошхона ва тўйхонани кўриб оғзим очилиб қолди. Икки йил ичида бунча ўзгариш, янгиланиш – ҳеч ақлимга сиғдиролмадим. Кейин билсам, тоғам айтган ўша «папка кўтаришдан бошқасига ярамайдиган Нарзи муаллим»нинг ўғли Нозим қурган экан буларни. Аслида, «пул тоғи»ни биз эмас, Нозим топган экан. Бир йиллар чамаси ишлаб топган даромадига ошхонани бироз кенгайтириб, сўнг юртимизда ёшлар тадбиркорлигини қўллаб-қувватлашга қаратилаётган эътибордан унумли фойдаланган Нозим Ёшлар иттифоқининг кўмаги билан банкдан имтиёзли кредит олиб, ошхона ва тўйхона хизматини йўлга қўйибди. Эл ундан рози. Кексаларга оқшом чойини бепул тарқатаркан. Нуронийлар уни ҳар куни дуо қилармиш. Данғиллама уй-жой қурибди, машина олибди. Яқинда тўйи бўларкан. Қишлоқдагилар уни Нозимбой деб атайдиган бўлишибди.\nТасаввур қилиб кўринг, агар унинг ўрнида мен бўлганимда… Эҳ, ҳаммасига тоғамнинг тўсқинлиги сабаб бўлди. Майли, энди Нозимбойнинг омадини берсин. Шундай деб турсам, ёнимга оппоқ «Лассети» келиб тўхтади. Тўқ кўк рангли костюм-шим, оқ кўйлакли бир йигит машинадан тушиб мен билан қучоқ очиб кўришди.\n– Ассалому алайкум, Азимжон, яхши етиб келдингизми? Кўришмаганимизга ҳам бир аср бўлди-ёв… Эй, ўртоқ, наҳотки мени танимаяпсиз? Ахир мен…\nНе кўз билан кўрайки, у – Нозимбой эди!\n– Салом-м… – каловланиб турсам, вазиятдан у олиб чиқди:\n– Азимжон, дўстим, туман марказига боряпман. Йўлингиз шу томон бўлса, юринг, олиб кетаман.\nМашина ойнасидан атрофга боқиб, хаёлларим олисларга югуриб кетяпти. Нозимнинг гаплари қулоғимга кирмайди, унинг юзига негадир қаролмайман. Афтидан юзим ҳам лоладай қизариб кетаётган бўлса керак. Фақат охири шундай деганини эшитдим:\n– Хўп, десангиз, Ёшлар иттифоқининг туман кенгашига кириб ўтамиз. Кредит олишингиз учун ариза топширамиз. Қишлоқдаги қачонлардир боғча бўлган қаровсиз бинони қайта таъмирлаб, савдо марказига айлантирасиз…\nБошида бироз иккиландим. Нозим ташаббус кўрсатиб, «Ёшлар – келажагимиз» жамғармасидан 7 фоизли кредит маблағи олишимга сабабчи бўлди. Орадан кўп ўтмай, савдо марказини ишга туширдик. Ўн нафарга яқин қишлоқ ёшларини иш билан таъминладим. Тоғамни иш бошқарувчи этиб тайинладим. Бир йил ичида яхшигина даромад қилишга улгурдик, қаранг-а. Онамни даволатдим, машина олдим.\nАна шунақа. Азиз тенгдошлар, интилган, эзгу нияти йўлида изланган ёшлар муродига, албатта, етади. Тадбиркорлик учун мамлакатимизда катта имкониятлар яратилган. Уларни четлаб ўтиб, олислардан пул топаман, мўмай даромад қиламан, деб, адашманг. Ишбилармон тенгдошларингиз сафига қўшилинг. Мақсад, режа борми, марҳамат, ҳаракатни ҳозирданоқ бошланг.\nМЕҲНАТ РАFБАТ ТОПСА, ФАОЛИЯТ САМАРАДОРЛИГИ ОШАДИ


Тошкентнинг бош режаси 3D форматда ишлаб чиқилади – Газета.uz\n6 июл, чоршанба COVID-19 Ob-havo Zira Вакансиялар\nТошкентнинг бош режаси 3D форматда ишлаб чиқилади\nТошкентнинг 3D форматдаги бош режасини ишлаб чиқиш учун вертолётлар ёрдамида шаҳар тўлиқ тасвирга туширилади.\nLotinchada 17 феврал 2019, 16:14 Жамият\nАпрель охиригача Тошкент бош режаси концепцияси 3D форматда тайёрланади. Хитой, Туркия ва Буюк Британия компаниялари уни тайёрлаш устида иш олиб бормоқда. Бу ҳақда пойтахт ҳокимининг архитектура, капитал қурилиш ва коммуникацияларни ривожлантириш масалалари бўйича биринчи ўринбосари Даврон Ҳидоятов шанба куни журналистларга маълум қилди.\n«2014 йилда Тошкент бош режаси ишлаб чиқилган эди, бироқ сўнгги икки йил ичида барчаси ўзгарди ва бугун у биз хоҳлагандек долзарб бўлмай қолди. Ҳозир унинг устида Туркия, Хитой ва Буюк Британия компаниялари иш олиб бормоқда. Апрел охирида Тошкент бош режаси концепцияси тайёр бўлади ва биз уни эълон қиламиз», — деди у.\nТошкент ҳокими Жаҳонгир Ортиқхўжаев сўзларига кўра, пойтахтни тўлиқ тасвирга олиш учун вертолётларга ўрнатилган аэрофотоаппаратлардан фойдаланилади.\n«Бугун биз бош режага тайёргарлик кўриш учун Тошкент вилояти бўйлаб парвоз қилдик («Газета.uz"даги маълумотларга кўра, парвоз Ан-2 самолётида амалга оширилган — таҳр.). Кейинги ҳафта махсус 3D-камералар билан Тошкент устида парвоз амалга оширилади. Бош режа эски бош режаларга ўхшаган бўлмайди», — деди шаҳар ҳокими.\nҚайд этиш жоизки, ўтган йили Қозоғистоннинг Олма Ота шаҳрининг 3D-бош режаси тузиб чиқилди. Рақамли харита мегаполис қурилиши билан боғлиқ кўплаб жараёнларни онлайн режимда амалга ошириш имконини берди. Бош режага ҳар бир бинонинг электрон паспорти киритилган бўлиб, ер-кадастр, фойдаланишга топшириш баённомалари ва бошқа ҳужжатларни рўйхатга олишга замин яратади.\n«Газета.uz» 1 973\nҲукумат пойтахт бош режасини 2023 йилгача ишлаб чиқиш бўйича топшириқ берди 23 ноябр 2021, 08:43\n18 феврал 2019, 07:46\nТуркия, Хитой, Буюк Британияда бизда йук булган технологиялар бордир. Лекин, улар Тошкеннинг тарихини, шахарни кадимдан шаклланиб келган шахарсозлик принцииларини, утмишини билмайди. Республикада хозирда 7 та архитектара буйича фан доктори бор! Уларнинг аксарияти 60 — 70 дан улуг ёшда. Улар орасида бир умр Тошкен шахарсозлигини, махаллаларини, кучаларини, марказлари ва х.к.ларини урганиб, тадкик килган олимлар бор. Афсус, бу инсонларни бир умр килган илмий ишлари ва ёзган китобларини на инвесторларга ва на бошкаларга кераги бор… улардан биров фикр хам сурамайди. Илмий асосланмай босилган хар бир кадам эртага кимматга тушиши аник.\n05.07 5 июль куни Ўзбекистонда содир бўлган энг муҳим хабарлар дайжести\n05.07 Владимир Путин Қорақалпоғистонда кўрилган қатъий чораларни қўллаб-қувватлади\n05.07 Россия-Украина можаросини якунлаш учун учта йўл — The Washington Post\n5 июль куни Ўзбекистонда содир бўлган энг муҳим хабарлар дайжести\nВладимир Путин Қорақалпоғистонда кўрилган қатъий чораларни қўллаб-қувватлади\nРоссия-Украина можаросини якунлаш учун учта йўл — The Washington Post\nЎзбекистон ҳудудига Афғонистондан бешта реактив снаряд отилди\n«Ҳамма нарса қийин — одамлар қийналяпти». Интернетнинг ўчирилиши Қорақалпоғистонда одамлар ҳаётига қандай таъсир қўрсатмоқда?\nТошкентда йўлдан ўтаётган 42 ёшли фуқарони машина уриб кетди\n«Диплом ва малака тоифасига эга эмас». ССВ болакайни қийнаб массаж қилган шахс ҳақида\nФинляндия ва Швеция НАТОга кириш тўғрисидаги протоколларини имзолади\n«Ўзларинг [ўзгартишларни] тасдиқлагансизлар. Нимага менга телефон қилмадинглар?» Президент — Жўқорғи Кенгесга\n«Таҳлилнома»дан «Янги Замон»гача. Ўзбекистон марказий телеканаллари Қорақалпоғистондаги воқеаларни қандай ёритди?


Шу кунларда кўҳна ва ҳамиша навқирон Қўқон шаҳри Биринчи халқаро ҳунармандчилик фестивалига мезбонлик қилмоқда. Айни кунда Дунёнинг 78 та давлатидан расмий вакиллар, мутахассислар, сайёҳлар, ҳунармандлар ташриф буюргани ҳам мазкур анжуманнинг нуфузи ва салоҳияти нақадар баланд эканидан далолат беради.\nУнда ҳунармандчиликнинг 34 та йўналиши бўйича 1116 нафар маҳаллий, 29 та йўналиши бўйича эса 191 нафар хорижлик ҳунарманд қатнашмоқда. Фестиваль доирасида «Ҳунармандчилик ва халқ амалий санъатини ривожлантириш истиқболлари» мавзуида илмий-амалий конференция ҳам ўтказилади ва унда 24 давлатдан олимлар иштирок этади. Республикамизнинг барча ҳудудларидан келган маҳаллий иштирокчилар ва хорижлик меҳмонлар юқори савияда кутиб олиниб, уларга зарур шарт-шароитлар яратилган.\nТаъкидлаш лозимки, Фарғона вилояти ИИБ томонидан Халқаро фестивални тинч ва осойишта ўтказиш учун барча чора-тадбирлар кўрилди. Хусусан, вилоят ИИБ Йўл ҳаракати хавфсизлиги ҳамда Патруль-пост хизмати ва жамоат тартибини сақлаш бошқармалари ходимлари Қўқон шаҳар ИИОФМБ шахсий таркиби ҳамда Миллий гвардия ҳарбий хизматчилари билан ҳамкорликда самарали иш олиб бормоқда.\nЖумладан, маҳаллий меҳмонлар ва хорижий сайёҳлар жойлашган меҳмонхоналарда, шунингдек, фестиваль доирасидаги тадбирлар ҳамда кўргазмалар ўтказиладиган павильонларда кундузги ва тунги навбатчилик йўлга қўйилди. Тадбирнинг асосий қисми ўтадиган Ўрда хиёбони ва унинг атрофида қўшимча назорат пунктлари ҳамда мобиль постлар ташкил этилди. Бу эса, шаҳарга ташриф буюрган сайёҳларга хотиржамлик бахш этиб, эмин-эркин саёҳат қилиш имконини беряпти.\n– Тошкент, Самарқанд, Бухоро ва Хивада бўлдик. Бугун эса довон оша Қўқонга келдик, – дейди Германиядан келган сайёҳ Карен Макротер. – Қўқон ҳунармандлар шаҳри экан. Бу тарихий ва замонавий шаҳар ажойиб ҳунармандчилик намуналари, муҳташам тарихий обидалари билан диққатга сазовор. Бу ерда биринчи марта ўтказилаётган Халқаро ҳунармандчилик фестивалига катта тайёргарлик кўрилибди. Саёҳатимиз жуда қизиқарли ўтяпти, халқингиз жуда олижаноб ва меҳмондўст экан. Қўқонга яна келамиз, албатта.\n– Мен Португалиядан келдим, Қўқон темир йўл вокзалида бизни тантанали кутиб олишди, – дейди сайёҳ Треза Анвес. – Ўзбекистонда биринчи марта бўлишим. Тошкентдан поезд орқали табиатни томоша қилиб келдик. Ўзбекистон бўйлаб оилам билан ҳеч қандай муаммоларсиз, тинч ва хотиржам саёҳат қилиб юрибман. Қўқон шаҳри жуда ёқди. Халқингизнинг меҳмондўстлигига қойил қолдик, миллий таомларингиз ҳам бетакрор. Халқаро ҳунармандлар фестивалида иштирок этаётганимиздан хурсандмиз.\n– Бир гуруҳ дўстлар билан илк бора юртингизга ташриф буюрдик, – дейди россиялик сайёҳ Елена Сомойлинкова. – Ҳамма жойда хотиржамлик, кўтаринки кайфият. Унутилмас таассуротлар оляпмиз. Меҳмондўст ва самимий халқингизнинг урф-одатлари бизга жуда ёқди. Шахсан ўзим қадимги осориатиқаларга, пичоқчилик ва қиличларга жуда қизиқаман. Айнан Қўқондаги Жоме мажмуаси устахонасида ясалган буюмлар эътиборимни тортди. Уста ҳунармандлар уларнинг яратилиш жараёни ҳақида мароқли ҳикоялар сўзлаб беришди.\nБир сўз билан айтганда, халқаро фестиваль катта кўтаринкилик ва юқори савияда давом этаётир. Иштирокчилар ва хорижий меҳмонлар хавфсизлиги эса ишончли таъминланмоқда.


7046 7 Ноябр, 2017 Чоп этиш Юклаб олиш (PDF 100 Kb)\nШу кунларда йўлсозлар яна бир бунёдкорлик лойиҳасини амалга оширишди. Халқаро аҳамиятдаги М39 "Олмаота-Бишкек-Тошкент-Термиз" автомобиль йўлидаги – Зарафшон дарёси устидан ўтган янги кўприк фойдаланишга топширилди.\nМ-39 "Олмаота-Бишкек-Тошкент-Термиз" автомобиль йўлининг 1079-километрида жойлашган, "Зарафшон" дарёсидан ўтган эски кўприк 1963 йилда қурилган бўлиб, икки полосали ҳамда 6,8 метрли қатнов қисмидан иборат, автомобиль қатновини таъминлаб бериш имконига эга эмас – унинг ҳар бири 22,16 метрдан иборат 30 дона оралиқ қурилмалари (яъни балкалари) шикастланган ҳолатда эди.\nБугунги кунда мазкур қурилиш объектида аввалги – узунлиги 134 метр, кенглиги 6,5 метрли кўприк ўрнига – 160 метр узунликдаги ва қатнов қисми 10 метрдан иборат бўлган янги кўприк қуриб битказилди. Янги кўприкда ҳар бирининг узунлиги 22,16 метрдан иборат 36 та балка ўрнатилиб, унинг қирғоқ билан туташган кириш ва чиқиш қисмларида узунлиги 12 метр бўлган монолит плиталар барпо этилди.\nСайт материалларини исталган шаклда такрор берганда ёки тарқатганда Ўзбекистон Республикаси Автомобиль йўллари давлат қўмитаси расмий сайтига гиперҳавола берилиши шарт! Сайтнинг сўнгги янгиланиш санаси 17 Феврал, 2020. Онлайн фойдаланувчилар сони та.


Қирғизистонга 500 минг $дан ортиқ пулни олиб чиқишга уринган фуқаролар ушланди\n11:59 12.12.2017 (Янгиланган 12:08 12.12.2017) Ҳавола олиш\nУшбу ҳолат юзасидан МХХ Наманган вилояти бўйича бошқармаси томонидан ЖКнинг 182 моддаси - божхона тўғрисидаги қонун ҳужжатларини бузиш банди бўйича жиноят иши қўзғатилди\nТОШКЕНТ, 12 дек — Sputnik. МХХ Наманган вилояти бошқармаси ва вилоят ИИБ ходимлари билан ҳамкорликда катта миқдорда хорижий валютанинг республика ҳудудидан ноқонуний олиб чиқилишига чек қўйишди. "Ўзбекистон-24" телеканали хабарига асосан.\nХабарда айтилишича, Учқурғон туманидаги Қирғизқурғон чегара олди аҳоли пункти яқинидаги мазкур туманнинг Қалача маҳалласида яшовчи 53 ёшли фуқаро Ҳамрохўжа Умирзоқов бошқариб келаётган "Damas" русумли автомашинаси тўхтатилган.\nАвтомашинанинг ичида туманнинг Соҳил маҳалласида истиқомат қилувчи 20 ёшли фуқаро Ислом Қамбаров ҳам бўлган.\nАвтомобил белгиланган тартибда кўздан кечирилганда Ислом Қамбаровга тегишли бўлган полиэтилен қопда ноқонуний йўл билан республикадан ташқарисига олиб чиқишга мўлжалланган, яхшилаб скоч билан ўралган — 469 минг АҚШ доллар ва 4,1 миллион Россия рубли топилган.\nБу маблағлар миллий валютада ҳисобланганда 4 миллиард 372 миллион сўмни ташкил қилади.\nУшбу ҳолат юзасидан МХХ Наманган вилояти бўйича бошқармаси томонидан ЖКнинг 182 моддаси — божхона тўғрисидаги қонун ҳужжатларини бузиш банди бўйича жиноят иши қўзғатилди. Ушбу моддада энг кўпи 8 йилгача озодликдан маҳрум этиш жазо чораси қўлланиши белгиланган.


Гнабри: «Мағлубиятдан хафамиз. Европа чемпионатигача ўз ўйинимиз устида ишлаймиз»\nГермания миллий жамоаси яримҳимоячиси Серж Гнабри ЖЧ-2022 саралаши 3-тури доирасида Шимолий Македониядан (1:2) учралган мағлубиятдан сўнг ўз фикрларини билдириб ўтди.\n«Фаворит эдик, лекин ўз имкониятларимиздан фойдалана олмадик. Рақиб қийинчиликлар туғдирди, аммо барибир кўпроқ гол уришимизга ишонардик. Майдонда устунлик қилдик.\nГермания миллий жамоаси янада яхши натижаларга эришиши керак. Яқинлашаётган Европа чемпионати мени хавотирга солмайди. Турниргача ўз ўйинимиз устида ишлаймиз. Албатта, Македония билан баҳсда фойдаланилмаган вазиятлар ва мағлубиятдан хафамиз», – дея Гнабрининг сўзларини келтиради УЕФА расмий сайти.


Давлат телевидениеси тарафкашликда айбланди\nСобиқ мудофаа вазири Исмоил Исақов ҳимояси учун норозилик акциясига чиққан қирғизистонликлар бу жараён давлат телевидениеларида холис ёритилмаётганига нисбатан норозилик билдирмоқдалар.\nҚирғизистонлик кузатувчилар собиқ Мудофаа вазири Исмоил Исақовнинг қамалишига қарши уюштирилаётган норозилик акцияларини давлат оммавий ахборот воситалари эътиборсиз қолдираётгани ёки бир тарафлама ёритаётганини айтмоқдалар.\nҚирғизистонда ўз кўрсатувлари билан ўлка ҳудудларини деярли қамраб олиши мумкин бўлган икки телеканал бор. Булар Биринчи миллий телеканал ва ЭЛТР телеканалларидир. Мустақил деб аталувчи айрим хусусий телеканаллар Ўш ва бошқа каттароқ шаҳарларда эфирга узатилиши ҳисобга олинмаса, қолган телеканаллар пойтахт Бишкекдан ташқарида эфирга узатилмайди. Шу сабабли чекка қишлоқларда истиқомат қилувчи қирғизистонликлар Миллий телеканал ва ЭЛТРни кўриш билан чекланадилар.\nҚирғизистонлик айрим мустақил кузатувчилар бу икки телевидение ҳукуматни мақташдан нарига ўтмаётгани, мамлакатда рўй бераётган воқеаларни холис ёритмаслигини айтадилар.\n- Ҳукуматнинг ҚТР, ЭЛТР телерадиокомпанияларида собиқ Мудофаа вазири Исақовга оид масаларни қандай бўлса, шундайлигича ёритишга ҳаракатлар бўлмади. Бу воқеа бир томонлама ёритилмоқда. Ҳар бир масалага икки тарафдан тенг, ҳаққоний ёндошиш керак. Давлат телеканаллари эса юқоридан нима дейилса, ўшани ёритаяпти, деди қирғизистонлик медиа эксперт Бақит Ўрунбеков Озодлик радиоси қирғиз шўъбасига берган суҳбатида.\nАйни пайтда Миллий телеканалнинг “Алатўў” ахборот дастури продюсери Суйита Сўурбаева бу айбловларга қўшилмаслигини айтади:\n- Бу воқеаларни ҳар доимгидек, бошқа ахборотларни қандай ёритсак, шундай ёритдик. Суд жараёнларини бердик-ку. Информацион тарзда “қандай ўтти, қандай бўлди?”деб доим бериб келяпмиз, деди Суйита Сўурбаева.\nУ 11 январ куни 8 йилга қамалган Исмоил Исақов тарафдорларининг генерални озод қилиш талаби билан шу йилнинг 14 январ куни Олой туманидаги магистрал йўлни тўсиб қўйиш воқеаси техник сабабларга кўра ёритилмай қолганини айтади:\n- Ёритолмадик, сабаби бизда видео йўқ эди. Биласизлар-ку телевидиниега видео керак, дейди Суйита Сўурбаева.\nЭЛТР жамоатчилик телеканалининг раҳбари Нурлан Шакиев 2002 йилдаги Ахси воқеаси маълумотларни бузиб кўрсатиб, бир томонлама ёритишдан келиб чиққанини, бу воқеа ҳукумат телеканалларига дарс бўлиши кераклигини айтади:\n- Ахси воқеаларини ўша пайтдаги ҚТР қандай ёритгани барчамизга маълум. Бир томонлама маълумот бериб, халқнинг ғашини келтирган. Инқилобнинг бўлиши ҳам маълумотнинг бузиб кўрсатилганидан ва бу элнинг ғашига текканидан келиб чиққан. Бу бизга катта дарс бўлиши керак. Шу сабабли биз Исмоил Исақовнинг қамалиши, ундан кейинги вазият бўйича воқеани қандай бўлса шундайлигича ёритишга ҳаракат қилаяпмиз. Биз жамоатчилик телекомпаниясимиз ва айни пайтда давлат ҳисобидан молиялаштириламиз. Шунга қарамай, биз имкони борича вазиятни ёритишга ҳаракат қилаяпмиз, деди Нурлан Шакиев.\nМустақил кузатувчи Табилди Акеров фикрича, ҳукумат телеканаллари бу воқеаларга кўп эътибор бермайди ёки юзаки ёритади:\n- Юзаки ёритилди ёки бутунлай ёритилмади. Масалан, Олойдаги халқнинг очлик эълон қилиши ёки Бишкекда очлик эълон қилиш бўйича ҳеч қандай маълумот бўлмади. Бунга Қирғизистондаги оммавий ахборот воситаларининг барчаси назоратда экани сабаб бўлмоқда. Бироқ халқ солиқ тўлаганидан кейин ҚТР сўзсиз маълумот бериб, халққа билдириб туриши керак. Афсуски, бундай бўлмаяпти, дейди Табилди Акеров.\nАйрим мустақил кузатувчилар фикрича, Қирғизистондаги телеканаллар бу воқеаларни холис ёритиб, расмийлар қаҳрига учрашдан ёки бир тарафлама ёритиб, норози халқнинг ғашига тегишдан қўрқиб, бундай воқеаларни мутлақо ёритмай қўйишни афзал кўрмоқдалар.


Ўзбекистон Миллий телерадиокомпанияси ходимлари учун семинар тренинг ташкил этилди\n2021 йилнинг 24-октябрь санасида мамлакатимизда бўлиб ўтадиган муҳим сиёсий жараён — Ўзбекистон Республикаси Президенти сайловининг шаффоф ўтиши ва бу жараёнларни ОАВда сифатли ва тезкор ёритишда журналистларнинг ўрни беқиёс.\nАйни шу мақсадда, жорий йилнинг 16-17 август кунлари Марказий сайлов комиссиясининг Матбуот маркази томонидан Ўзбекистон Миллий телерадиокомпанияси ходимлари учун “Сайлов жараёнларини ОАВ орқали самарали ёритиш” мавзуида икки кунлик семинар тренинг ташкил этилди.\nУшбу семинар тренингда Ўзбекистон Миллий телерадиокомпаниянинг 150 дан зиёд ходимлари иштирок этди. Шу жумладан, МТРКнинг ҳудудий журналистлари учун ZOOM платформаси орқали боғланиш имконияти яратилади.\nТадбир мақсади – мамлакатимиздаги асосий телерадиоканаллар мажмуаси бўлган МТРКда бўлажак Президент сайловларини сифатли ва кенг ёритишга кўмаклашишдан иборат.\nТренинг икки кундан иборат бўлиб, қуйидаги мавзуларни ўз ичига олган:\nСайлов қонунчилигига киритилган ўзгаришлар ҳамда Ўзбекистон Республикаси Президенти сайловининг ўзига хос ҳусусиятлари;\nЎзбекистон Республикаси Президенти сайлови кампанияси даврида оммавий ахборот воситалари вакилларининг ҳуқуқ ва мажбуриятлари;\nЎзбекистон Республикаси Президенти сайлови даврида номзодлар томонидан сайловолди ташвиқотини олиб бориш тартиби.\nУшбу семинар тренингни Марказий сайлов комиссияси аъзолари, Тошкент Давлат Юридик университети профессор ўқитувчилари олиб борди.\nМаълумот ўрнида: МСК Матбуот маркази семинар-тренингларда иштирок этиш истагини билдирган журналистларни кетма-кет сайлов жараёнини ёритиш борасида ўқитиб боради.


Ўзбек мухолифати сайловлар арафасида фаолларга босим янада кучайганини айтмоқда « O'zbekiston ERK Demokratik Partiyasi\n19 August 2021 - 18:56\nМухолифатдаги “Эрк” Демократик партияси 16 август куни партия Марказий Кенгаши аъзоси Раҳмиддин Абраевнинг ўзбек куч ишлатар тизимлари томонидан ҳибсга олингани ҳақида хабар тарқатди.\nОзодликнинг Абраев тақдирига ойдинлик киритиш мақсадида унинг яқинлари ҳамда ҳуқуқ-тартибот идоралари билан боғланиш ҳаракатлари ҳозирча натижа бергани йўқ.\n“Эрк” партияси ёш шоир ва сиёсий фаолнинг оиласи “қўрқитилгани”, унинг қаердалиги эса ҳануз номаълум қолаётганини айтмоқда.\nПартия етакчиси Муҳаммад Солиҳ Абраев ва бошқа фаолларнинг ҳибсга олинишини “сайлов олдидан майдон тозалаш ва қўрқитиш” ҳаракати деб атади.\n“Абраевнинг қаерда экани номаълум”\n“Эрк” Демократик партияси Абраев яқинларига таяниб тарқатган хабарда айтилишича, у шу йилнинг 16 август куни Қашқадарё вилояти Муборак тумани Қарлуқ қишлоғидаги уйидан олиб кетилган.\n26 яшар Раҳмиддин унга 3 йил олдин тайинланган ҳаракатланишга тақиқни бузиб, шу йилнинг май ойида “Эрк”нинг Тошкентда бўлиб ўтган қурултойига қатнашгани учун жавобгарликка тортилгани айтилмоқда.\n“Р. Абраев яқинларининг маълум қилишича, бундан уч йил олдин маиший жанжал туфайли жазога тортилган ва унинг ҳаракатланиши чекланган. Тайинланган жазонинг бир йили ўтаб бўлинган. Р. Абраев шу йилнинг 26 май куни “Эрк” партиясининг Қурултойида қатнашиш учун Тошкент шаҳрига келганди. Бугун эса орадан уч ой ўтиб Абраевнинг яшаш манзилини рухсатсиз тарк этгани баҳонаси билан аввал тайинланган жазонинг қолган икки йилини қамоқда ўтказиш учун олиб кетишган”, дея хабар қилинди партия ўзининг расмий сайтида.\nМуборак туман ички ишлар бўлими ва вилоят ИИБси вакиллари Озодликка Раҳмиддин Абраевнинг қаерда экани ва нимада айбланаётгани тўғрисида маълумотга эга эмасликларини билдиришди.\nЁш шоир Раҳмиддин Абраев 1995 йил 24 декабрда Қашқадарё вилояти Муборак туманида туғилган. Бухоро Давлат тиббиёт институти қошидаги академик лицейнинг “хорижий филология” гуруҳини, кейинчалик Қарши Давлат Университетининг ўзбек филологияси факультетини тамомлаган. Бирмунча вақт “Муборак Ҳаёти” газетасида адабий ходими бўлиб ишлаган.\n26 яшар Раҳмиддин Абраев “Эрк” партияси Марказий Кенгаши аъзоси бўлиб, охирги пайтларда партиянинг Телеграм-каналини ҳам бошқариб келган, сиёсий мавзуларда жонли суҳбатлар олиб борган.\nМухолифатдаги “Эрк” демократик партияси раҳбари Муҳаммад Солиҳ Озодлик билан суҳбатда охирги пайтларда Раҳмиддин махсус хизматлар босими кучайгани тўғрисида хабар бериб келганини айтади:\n– Кечаси олинган СМС билан унинг қамалганини билдик. Унга аввалдан телефон қилиб, чақириб юришганди – у бормаган. Аввал отаси чиқди бизга, кейин алоқа узилди. Ҳозир ҳеч қандай маълумот йўқ – Тошкентга олиб кетилган бўлиши мумкинлиги тўғрисида тахмин қиляпман. Уйидан олиб кетишибди. У ишлаб юрган мактабидан бир ой олдин “фаолиятингни тўхтат” деган таҳдидлар билан ҳайдалган эди. Бошқа мактабдан иш топган эди, аммо “у ерга ҳам ишга олишмаяпти” деб шикоят қилиб юрганди. Уни Тошкентга бориб келганини баҳона қилиб, берилган жазо. Унга жуда кўп очиқчасига босим қилишди – у тўхтатгани йўқ эди. Телеграм-каналда олиб бораётган фаолияти учун жазоланди, деб ўйлайман, дейди Муҳаммад Солиҳ.\n“Эрк” раҳбари Раҳмиддин Абраевнинг ҳибсга олинишини Ўзбекистонда 24 октябрда ўтиши кутилаётган президент сайловлари билан боғлайди.\n– Сайлов олдидан майдонни тозалаб, сайловда жимлик ва сукунат ичида ўзини сайлаб олиш мақсади буларнинг. Шунинг учун сал овози чиққан одамларни актив фаолиятдан узоқлаштириш, қамаш, қўрқитиш ёки жим қилиб сотиб олиш – бутун усуллар ишга солиняпти! Буни ҳам қўрқитмоқчи бўлишган, аммо бола қўрқмагани учун уни қамашга тўғри келди, деди Муҳаммад Солиҳ.\nМухолифатдаги “Эрк” демократик партияси Ўзбекистонда 24 октябрда бўлиб ўтадиган президент сайловини бойкот қилишга чақирди. 9 август куни партиянинг расмий сайтида эълон қилинган баёнотда президент сайлови “Ш.Мирзиёев бошчилигидаги сиёсий гуруҳнинг навбатдаги кўзбўямачилиги” экани айтилади.\nСайлов арафасида Ўзбекистонда фаолият юритаётган бошқа сиёсий фаоллар ҳам босим кучайганини таъкидламоқда. “Ҳақиқат, Тараққиёт ва Бирдамлик” демократик партияси етакчиси, профессор Хидирназар Аллақулов Озодлик билан суҳбатда партия бошқарувидагилар қаттиқ назорат остида эканини айтди.\n– Ҳақиқат, Тараққиёт ва Бирдамлик” демократик партияси номи билан ташкилот тузиш учун Мухтор ака деган нафақадаги одамнинг уйига йиғилдик. “Ҳақиқат ва Тараққиёт” партиямиз Адлия вазирлигидан рўйхатдан ўтказилмагани учун янги ном билан партия тузиш ишларига киришамиз, деган мақсадда 20 кишича йиғилдик. Шу хонадон эгасини 50 минимал иш ҳақи билан суд қилишиб, жазолашди! Қарорни ўқидим – бирорта далил йўқ, нимаям ёзсин?! Ундан олдин 14 йил яшаб келаётган жойидан ҳамкоримизни оиласи билан чиқариб ташлашди. Бугун биз жамоатчилик нигоҳида фаол иш қилаётганимиз йўқ-да, шунга фақат кузатувда турибмиз”, деди партия раҳбари.\nСуҳбатдош Адлия вазирлиги олдида ушланиб, жаримага тортилган партия фаоли, блогер Озодбек Қурбонов ҳам озодликка чиқарилганига қарамасдан назоратда қолаётганини маълум қилди.\nУшбу партия етакчилари янги тузилган партияга ҳатто аъзо бўлаётганларга босимлар кучайгани ҳақида хабар қилиб келган.\nЎзбекистонда ички ишлар ходимлари олийгоҳларда ёшларга янги таъсис этилган “Ҳақиқат ва Тараққиёт” ҳамда “Эрк” партиялари “мамлакат аҳолисини бузғунчи ғоялар билан чалғитувчи гуруҳ” эканини айтиб, уларнинг йиғинларига бормасликка даъват этгани тўғрисида хабар берилган эди.\nТаниқли драматург Санжарали Имомов 28 июнь куни ўзининг Фейсбук саҳифасида янги сиёсий партия тузишни мақсад қилиб қўйган 22 кишилик ташаббус гуруҳи тузилганини эълон қилганди. Бу гуруҳга қўшилганлар қаторида сиқув остига қолган Аллақулов партиясида фаолиятини давом эттиролмаган сиёсий фаоллар ҳам бор.\n1991 йилдаги илк президент сайловларида қатнашган ягона мухолифат партияси “Эрк” ҳамда янги таъсис этилган “Ҳақиқат ва тараққиёт” партияларининг 24 октябрдаги президент сайловларида номзод кўрсатиш ҳаракатлари Ўзбекистон ичкарисида қаттиқ қаршиликка учраган. Ўтган ой “Эрк” партияси сайловларда номзодини кўрсатган собиқ хонанда Жаҳонгир Отажонов ўзи ва яқинларига босимлар туфайли сиёсий фаолиятини тўхтатишга мажбур бўлганини эълон қилган эди.\nЎзбекистон Адлия вазирлиги ўтган йил январида “Эрк” фаолларининг партия фаолиятига изн беришни сўраб қилган мурожаатини рад этган.\n2020 йил 10 январида “Эрк” партияси фаолларидан бир гуруҳини қабул қилган Адлия вазири Русланбек Давлетов, уларнинг Озодликка айтишича, “бу партия тарихда қолди” дея уқтиришга уринган.\n“Эрк”чилар фикрича, партия низоми 1991 йилнинг сентябрида расман қайд этилган ва у бекор қилинган эмас.\nПрезидент Шавкат Мирзиёев 2019 йилнинг 27 декабрида хориждаги сиёсий мухолифатни мамлакатга қайтариш чақириқларини рад этган эди. У мухолифатга қарши эмаслиги, бироқ мухолифат “ичкаридан чиқиши кераклиги”ни айтган.\nАммо ўтган вақт мобайнида Адлия вазирлиги биронта янги сиёсий партияни рўйхатдан ўтказмаган.\nЎзбекистон расмийлари сайловлар арафасида мамлакат ичкарисидаги мухолифат фаолларига босимлар кучайгани ҳақидаги баёнот ва хабарларга муносабат билдирмаган.\nАйни пайтда ҳукуматнинг коронавирусга қарши махсус комиссияси амалдаги ҳукуматпараст сиёсий партияларнинг сайловолди тарғиботларини олиб боришга рухсат берди. Бунда ижтимоий масофа сақлаш ва эмланганлик ҳақидаги талабларга риоя қилиниши назарда тутилган.


Ўшда сақланаётган ўзбекистонлик қочқинлар ҳозир қаерда?\nТўлқин Маълумотларга кўра, 9 август куни Қирғизистон ҳукумати Андижон воқеаларидан кейин Қирғизистонга қочиб ўтган ва шу кунгача Ўшдаги тергов изоляторида сақланаётган 5 қочқинни махфий тарзда Ўзбекистонга қайтариб берган.\nМазкур қочқинлар ҳуқуқларини судларда ҳимоя қилган Қирғизистондаги “Адолат” ҳуқуқий клиникаси раҳбари Чолпон Жақупованинг маълум қилишича, Қирғизистон қочқинлар Жаҳонгир Мақсудов, Расул Пирматов, Одилжон Ёқубов, Ёқуб Тошбоев ва Фаёз Тожихалиловни 9 август куни тахминан кундуз соат 3 да Ўзбекистонга қайтариб берган.\n“Биз уларнинг Ўзбекистонга қайтариб берилишидан хавотир олиб, кузатиб тургандик. Бироқ 4 қочқин иши бўйича аризамиз Женевадаги инсон ҳуқуқлари қўмитасида рўйхатга олингани боис биз хотиржам эдик. Чунки сентябрь ойигача, яъни то қарор чиқарилгунча қирғиз ҳукумати қочқинларни экстрадиция қилмайди, деган кўрсатма бор эди”, - дейди Ч.Жақупова.\nУнинг таъкидлашича, ҳуқуқий клиника адвокатлари ҳар куни Ўшдаги тергов изоляторига бориб, қочқинлар ҳолидан хабар олиб турган. Бироқ 9 август куни изолятор хизматчилари қочқинлар йўқлиги, бешала қочқин ҳам олиб кетилганини айтган.\nБу маълумотни Қирғизистон президенти ҳузуридаги Инсон ҳуқуқлари комиссияси раиси Турсунбек Акун ҳам тасдиқлади. Унинг айтишича, БМТ Қочқинлар иши бўйича олий комиссарлигининг Бишкекдаги ваколатхонаси ходими Масловский у билан мулоқотда қочқинлар 9 август куни “Дўстлик” чегара постида Ўзбекистонга бериб юборилганини маълум қилган.\nБироқ бу маълумотни Қирғизистон Бош прокуратураси матбуот котиби Какчикеев ҳамда адлия вазири Марат Қаипов тасдиқламади. Какчикеевнинг билдиришича, Қирғизистон Бош прокурори Кунгантиев бу масала ҳозир кўриб чиқилаётганини айтган.


Ўқитувчиларнинг мукофот пулларини ўзлаштирган директор жазоланди\n15:15 / 19.04.2017\nСанобар Панаева (исм-фамилиялар ўзгартирилган) 2009 йилдан 2016 йил 25 июлгача Хоразм вилояти Янгибозор туманидаги умумтаълим мактабларининг бирида директор бўлиб ишлаган. Фаолияти давомида мактабда таълим-тарбия жараёнларини самарали йўлга қўйишни таъминлаш баробарида, ўз чўнтагини қаппайтиришни ҳам унутмаган. Бунда эса директор жамғармаси унга қўл келган, деб ёзмоқда “Ҳуқуқ” газетаси.\nУ 2011-2015 йиллар ва 2016 йилнинг январь-май ойларида 27 нафар ходимга 72 та ҳолатда 25 млн. сўмдан ортиқ моддий рағбатлантириш пуллари нотўғри тўланишига сабаб бўлган. Бунинг ўзига хос “жиҳат”лари бор эди. Рағбатлантириш пуллари ходимларнинг пластик карточкаларига ўтказиб берилар, аксарият ҳолларда бу маблағни директорнинг ўзи тасарруф қиларди.\n“Йил ўқитувчиси”, “Ойнинг энг яхши фан ўқитувчиси” танловларида қатнашиб, юқори ўринларни олган ўқитувчиларга 2011-2014 йиллар давомида мукофот пуллари ёзилиб, пластик карточкаларига тушириб берилган. Бироқ, бу пулларни ўқитувчилар эмас, балки С.Панаева ўз эҳтиёжлари учун ишлатган экан.\nҲолат юзасидан олиб борилган тергов ва суриштирув жараёнида директор томонидан давлат манфаатларига етказилган зарар тўлиқ қопланишига эришилди. Суд ҳукми билан С.Панаевага тегишли жазо тайинланди.


Вазирлик ва идоралар раҳбарлари, жамоат ташкилотлари, маънавият ҳамда маърифат соҳаси вакиллари, иқтидорли йигит-қизлар, оммавий ахборот воситалари ходимлари қатнашган мазкур тадбирда Президентимиз раҳнамолигида ёшларнинг замон талаблари даражасида таълим-тарбия олиши, спорт билан шуғулланиши, саломатлигини мустаҳкамлаши, билим ва салоҳиятини намоён этиши учун барча шароит ҳамда имкониятлар яратилаётгани алоҳида таъкидланди.\nЧунончи, давлатимиз раҳбарининг 2014 йил 6 февралдаги “Ўзбекистон Республикасида ёшларга оид давлат сиёсатини амалга оширишга қаратилган қўшимча чора-тадбирлар тўғрисида”ги қарори ижроси доирасида рўёбга чиқарилаётган ишлар бунда муҳим аҳамият касб этмоқда.\nУшбу ҳужжат асосида “Камолот” ёшлар ижтимоий ҳаракати томонидан кўплаб лойиҳалар ҳаётга татбиқ қилиб келинаётир. Ўзбекистон Республикаси Маданият ва спорт ишлари, Олий ва ўрта махсус таълим, Халқ таълими вазирликлари ҳамда бошқа ташкилот ва муассасалар билан ҳамкорликдаги “Биз — буюк юрт фарзандларимиз!” фестивали ҳам ана шундай йирик тадбирлардан биридир. Жорий йилда мазкур ёшлар байрами 23 мартдан бошланиб, 28 майгача давом этади.\nФестивалдан кўзланган мақсад навқирон авлодни республикамизда мустақиллик йилларида амалга оширилган ижтимоий-сиёсий ва иқтисодий ислоҳотлар, демократик ўзгаришлар билан яқиндан таништириш, бу жараёнларга нисбатан дахлдорлик, шукроналик туйғуларини шакллантириш, ёшларни “оммавий маданият”нинг салбий таъсирларидан асраш, уларни миллий қадриятларимизга ҳурмат ва садоқат руҳида тарбиялашдан иборат.\nЭътиборлиси, “Биз — буюк юрт фарзандларимиз!” фестивали доирасидаги лойиҳалар сони йилдан-йилга ортмоқда. Буни бу галги акцияда 18 йўналишда тадбирлар ўтказилиши режалаштирилгани ҳам яққол тасдиқлайди. Қолаверса, анжуманга уч миллиондан ортиқ ёшлар қамраб олиниши кўзда тутилган.\nЁшлар фестивалида эртамиз эгаларига кўрсатилаётган улкан ғамхўрлик, уларни қўллаб-қувватлаш, ҳуқуқ ва манфаатларини ҳимоя қилиш борасида олиб борилаётган ишлар ҳақида сўз юритилади. “Депутат ва ёшлар”, “Замонамиз қаҳрамонлари”, “Камолот” кутубхонаси”, “Оммавий маданият” ва ёшлар маънавияти” каби мавзулардаги лойиҳа ҳамда учрашувларда Ўзбекистон Республикаси Олий Мажлиси Қонунчилик палатаси -депутатлари, шаҳар ва туман ҳокимлари, таниқли санъаткорлар томонидан ёшларнинг таълим олиши, касб-ҳунар эгаллаши, бандлигини таъминлаш борасидаги саъй-ҳаракатлари, парламентимиз томонидан қабул қилинаётган қонунлар ҳамда уларнинг аҳамияти, ёшларга оид давлат сиёсатининг устувор йўналишлари ҳақида маълумотлар берилади.\nМатбуот анжуманида “Биз — буюк юрт фарзандларимиз!” номли қўшиқнинг -тақдимоти ҳам бўлиб ўтди.\nМазкур рукндаги бошқа мақолалар: « Ҳар томчиси азиз\tДекларациялаш тизимининг ўзига хос хусусиятлари »


Талант Мамйтов Қирғизистон парламентининг спикери этиб сайланди\nКанатбек Исаев, сайловдан уч ҳафта ўтгач, спикер лавозимидан истеъфога чиқди. Унинг ўрнига Талант Мамитов ушбу лавозимга номзод қилиб кўрсатилди. 100 депутат уни ёқлаб овоз брган бўлса, 1 киши қарши чиқди.\nЭнди собиқ спикер Исаев ўз лавозимини тарк этиш тўғрисидаги қарорини 2021 йил 10 январга белгиланган президент сайловларида қатнашиш нияти билан изоҳлади. “Республика — Ата Журт” фракцияси ушбу лавозимга Мамйтов номзодини кўрсатди. Қолган бешта фракция ўз номзодларини кўрсатишдан бош тортди.\n4 октябрь куни бўлиб ўтган парламент сайловларидан сўнг пайдо бўлган сиёсий инқироз шароитида Канатбек Исаев 13 октябрь куни Қирғизистон парламентининг спикери этиб сайланди. У ягона номзод эди ва депутатлар деярли бир овоздан уни қўллаб-қувватладилар. У ушбу лавозимга Садир Япаровнинг мамлакат бош вазири этиб сайланишининг қонунийлиги тўғрисида можаро келиб чиққан ва президент Сооронбай Жеэнбековнинг истеъфоси ҳар куни кутилган пайтда келган.\n“Бугун менда қувонч йўқ. Агар кимдир мартаба ва таъсир ҳақида ўйласа, бу катта масъулият, — деди Мамйтов сайлов олдидан сўзлар экан. — Мен парламент ва жамоатчилик олдидаги шахсий масъулиятни ҳис қиламан. Вазиятни ҳисобга олган ҳолда, парламент биргаликда ишлаши ва муаммоларни ҳал қилиш учун барча саъй-ҳаракатларини амалга ошириши керак. Парламентда 120 депутат ва 6 фракция мавжуд. Ишонаманки, биз шахсий мақсадларимизга эришиш билан шуғулланмаймиз, лекин миллий масалалар бўйича биз ўз вазифамизни бажарамиз ва бошимизни баланд кўтариб юрамиз“.\nПарламентнинг асосий вазифалари, у қонунларни қабул қилишни «халқ талабларига жавоб берадиган» деб атади. У холис ишлашга ишонтирди.\nЖўқорғу Кенгес мажлисидан жонли эфир. 2020 йил 4 ноябрь.\nПрезидент вазифасини бажарувчи Садир Жапаров аввалроқ президент сайловларида қатнашиши ва декабрь ойи бошида истеъфога чиқиш нияти борлигини эълон қилганди. Давлат раҳбари вазифасини бажарувчи спикерга ўтади. Яъни, Талант Мамйтов кейинги президент сайлангунга қадар ишлайди.\nОвоз беришдан олдин депутат Омурбек Текебаев Мамйтовни ўзини Садир Япаровнинг шахсидаги иттифоқчиси эмас, балки мамлакат манфаатлари йўлида ишлашга чақирди.\n“Маърузачининг ҳозирги ўзгаришининг аксарияти фурсат, тактик ҳаракат сифатида қабул қилинади. Агар улар дўстлари ўз лавозимини тарк этиб, сайловларда қатнашиш учун борадиган бўлса, унинг ўрнини Талант Мамитов қўриқлашини тушунишади. Аммо сиз позицияга бировнинг ўрнини ҳимоя қилиш учун эмас, балки қонунни ҳимоя қилиш учун борасиз. Сиз Қирғизистон манфаатларини ҳимоя қилувчи органнинг бошлиғи бўласиз. Бугунги парламент, одамлар унга қандай муносабатда бўлишидан қатъий назар, ягона қонуний органдир. Эҳтимол сиз нафақат ушбу органнинг раҳбари, балки Қирғизистоннинг вақтинчалик раҳбарига айланасиз “, — деди Текебаев.\n44 ёшли депутат Мамйтов Қирғизистон миллий университетининг юридик факультетини тамомлаган. Унинг фаолияти 2000 йилда Боткен вилояти прокуратурасида бошланган. 2001 йилдан 2004 йилгача у Жалолобод вилоят, кейин шаҳар прокуратураларида терговчи бўлиб ишлаган.\n2006 йилда у Чуй вилоятининг Иссиқ Ота тумани прокурорининг ўринбосари бўлган. Кейин яна Жалолобод вилоятига кўчирилди. У ерда дастлаб Сузоқ вилоятида ишлаган ва 2007 йилдан 2009 йилгача Тоғуз-Тору вилояти прокурори бўлган.\n2010 йилда Талант Мамитов “Ата Журт” партияси рўйхати бўйича 5-чақириқ Жўқорғу ЪКенгеси депутати бўлди. 2012 йилда у ва унинг икки ҳамкасби Камчйбек Ташиев ва Садир Жапаров (шунингдек, “Ота Журт” мухолифат фракциясининг ўша пайтдаги вакиллари) Бишкекда бўлиб ўтган Иссиқкўл вилоятидаги Қумтор олтин конини миллийлаштиришни талаб қилган митингда қатнашган. Акция тартибсизликларга айланиб кетди ва Оқ уй панжарасидан сакраб ўтмоқчи бўлган бир неча киши ҳибсга олинди.\n2013 йил 29 мартда пойтахтнинг Первомайский туман суди учала депутатни ҳам ҳокимиятни зўравонлик билан эгаллаб олишга уринишда айбдор деб топди ва уларни турли муддатларга озодликдан маҳрум қилди. Аммо 2013 йил 17 июнь куни Бишкек шаҳар суди учта сиёсатчини суд залидани озод қилиш орқали уларни оқлади.\nУнинг тарафдорлари орасидан Садир Япаров ҳокимиятга келганидан сўнг Камчйбек Ташиевни Миллий хавфсизлик давлат қўмитаси раиси ва Қурманқул Зулушевни бош прокурор этиб тайинлади.\nЯқинда бўлиб ўтган 4 октябрдаги парламент сайловларида Мамйтов Қирғизистон учун номзодини қўйди. Сайлов ва референдумларни ўтказиш бўйича Марказий комиссияси партияни рўйхатдан ўтказишдан бош тортган ва унинг ҳужжатларини қайтариб берганида, у сиёсий ташкилот раҳбари Канатбек Исаев билан биргаликда МСК йиғилишларида ва суд ишларида қатнашган.


09:20 / 19.11.2017 1971 pdf Ўқиш режими + -\nЭй Бану Исроил, сизга инъом этган неъматларимни ва Мен сизларни оламлардан афзал қилиб қўйганимни эсланг! Бақара 122.\nУшбу ояти каримада Аллоҳ таоло Бану Исроилга аввалги оятларда қилган эслатмаларини умумлаштирмоқда. Юқорида ўтган оятларда «Уни эсланг, буни эсланг», деб, ҳар оятда биттадан неъмат зикр қилинган эди. Энди эса:\n«Эй Бану Исроил, сизга инъом этган неъматларимни... эсланг!» – деб ҳамма неъматлар бирдан эслатилмоқда. Шу билан бирга, Бану Исроилга яна алоҳида эътибор бўлганини ҳам эслатиб:\n«…Мен сизларни оламлардан афзал қилиб қўйганимни эсланг!» – деб айтилмоқда.\nУшбу жумлада зикр қилинган «Бану Исроилни оламлардан афзал қилиб қўйиш» ўша даврга хосдир. Яҳудийларнинг ўзлари даъво қилганларидек, бу дунё-ю, у дунёнинг абадий афзаллиги эмас. Дарҳақиқат, Аллоҳ таоло маълум муддат уларни оламлардан афзал қилиб қўйди. Лекин яҳудийлар ўз нобакорликлари ила сийлашга арзимасликларини кўрсатдилар ва Аллоҳ таолонинг лаънатига учрадилар.\nШундай бўлса ҳам, Аллоҳ таолонинг даргоҳи кенглиги учун яна бир бор уларни қиёмат кунидан қўрқишга, ўзларини ўнглаб олишга ундамоқда.\n09:55 / 18.11.2017 1865\n09:25 / 19.11.2017 4203\n2152 02:53 / 23.04.2017\n1633 23:35 / 03.04.2018\nБулар Аллоҳнинг оятлари бўлиб, уларни сенга ҳақ ила тиловат қилурмиз. Ва албатта, сен расуллардансан. Бақара 252. .Булар, мингларча одамларни ўлдириш ва тирилтириш, давоми...\n1646 17:35 / 04.04.2018\nБақара сураси, 99-оят\nБатаҳқиқ, сенга равшан оятларни нозил қилдик, уларга фақат фосиқларгина куфр келтирурлар. Бақара 99.Аллоҳ таоло Қуръони Карим оятларини очиқойдин, равшан қилиб давоми...\n1943 10:00 / 25.10.2017


Олий Лига сўнгги турида «Андижон» дарвозасига 6 та гол урган «Пахтакор» 11-марта Ўзбекистон чемпиони бўлди » Ўзбекистон янгиликлари – Zamin.uz\nZAMIN.UZ / Спорт / 21 Ноябр 2015 года534\nОлий Лига сўнгги турида «Андижон» дарвозасига 6 та гол урган «Пахтакор» 11-марта Ўзбекистон чемпиони бўлди\nФутбол бўйича Ўзбекистон Олий Лигаси 30-тури доирасида 21 ноябрь, шанба куни «Пахтакор» — «Андижон» ва «Навбаҳор» — «Локомотив» учрашувлари бўлиб ўтди. «Uff.uz» хабарига кўра, мавсумдаги сўнгги ўйинларда футбол бўйича 2015 йилги Ўзбекистон чемпиони номи аниқланди. «Пахтакор» ўз майдонида «Андижон» дарвозасига жавобсиз олтита гол киритди ва чемпионликни тантана қилди. Бу «Пахтакор» тарихидаги 11-чемпионлик бўлди. Ушбу учрашувда ҳужумчи Игорь Сергеев иккита гол уриб, жами 23 гол билан Олий Лига—2015 тўпурарига айланди. «Локомотив» эса «Навбаҳор» майдонида 3:2 ҳисобида ғалабага эришди. Учрашувда «Навбаҳор» 2:1 ҳисобида олдинда бораётган эди, аммо сўнгги дақиқаларда голлар ўтказиб юборди. «Қизиқ томони, ‘Локомотив’нинг иккинчи голи 90+1-, учинчи голи эса 90+2-дақиқада киритилди», — деб ёзади «Uff.uz». Олий Лига—2015 30-тур учрашувлари «Пахтакор» (Тошкент) — «Андижон» 6:0 Голлар: Машарипов (15), Соҳибов (41), Кримец (45+1), Сергеев (72-пен., 84), Солиев (86-пен.). «Навбаҳор» (Наманган) — «Локомотив» (Тошкент) 2:3 Голлар: Валижонов (52), Шихов (68) — Абдухолиқов (44), Тўраев (90+1), Мамазулунов (90+2). Манба: Daryo.uz\nЎқишни тавсия қиламиз Игорь Сергеев Олий лига тўпурарига айланди\n«Пахтакор» оғир кечган учрашувда «Навбаҳор»ни мағлуб этди\n19:10 / 20-09-2015


Муаллифлик ҳуқуқи: ҳимоя, тиклаш ва кафолат | huquqburch.uz\nДавлатимиз мустақилликка эришгандан сўнг фан, санъат ва адабиёт соҳасини ривожлантириш бўйича қатор ислоҳотлар амалга оширилди.\nХусусан, Ўзбекистон 2005 йилда 1886 йил 9 сентябрда Швейцарияда қабул қилинган Илм-фан, адабиёт ва санъат асарларига муаллифлик ҳуқуқларини ҳимоя қилиш бўйича Берн конвенциясига қўшилди. Шунга асосан 2006 йилда Ўзбекистон Республикасининг халқаро ҳуқуқий меъёрларига мос келадиган «Муаллифлик ҳуқуқлари ва турдош ҳуқуқлар тўғрисида»ги қонун янги таҳрирда қабул қилинди.\nМуаллифлик ҳуқуқи ғоя (фикр) ёки маълумотнинг маълум бир кўринишдаги ифодаланишини тартибга солувчи эксклюзив ҳуқуқлар мажмуидир.\nЁки маълум бир асар устидан субъектив ҳуқуқларга эга бўлган шахс муаллифлик ҳуқуқининг субъекти ҳисобланади.\nАмалдаги қонунлар бўйича Ўзбекистон фуқаролари ва чет эл фуқаролари, уларнинг ворислари ва бошқа ҳуқуқни қабул қилувчилар, шунингдек Ўзбекистон Республикасининг ўзи муаллифлик ҳуқуқлари субъектига айланиши мумкин.\nУшбу субъектлар учун асарга нисбатан ҳуқуқ турлича юридик фактлар асосида вужудга келади. Бири учун ижодий фаолияти асар яратишга асос бўлиб хизмат қилади. Иккинчиси ворис лик бўйича муаллифлик ҳуқуқларини олади. Учинчиси муаллифлик шартномаси ва ҳоказо сабаблар билан субъектив ҳуқуқларга эга бўлиши мумкин.\nМуаллифлик ҳуқуқининг муҳим субъекти ўз ижодий фаолияти билан асар яратган шахс\nҳисобланади. Жинси, ёши, муомала лаёқатидан қатъи назар ҳар қандай шахс асар муаллифи бўлиши мумкин.\nАсл асарлар билан бир қаторда ҳосила асарларга нисбатан ҳам муаллифлик ҳуқуқи тан олинади1. Бундан ташқари, ижодий асарлар вояга етмаганлар, ўсмирлар, муомалага лаёқатсиз ёки муомала лаёқати чекланган шахслар томонидан ҳам яратилиши мумкин. Бундай тоифадаги шахсларнинг асарга нисбатан муаллифлик хуқуқлари уларнинг ота-оналари, васий ёки ҳомийлари томонидан амалга оширилади.\nЖумладан, вояга етмаганлар номидан муаллифлик шартномаларини уларнинг ота-оналари ёхуд қонуний вакиллари тузади. Шунда ота-оналар, қонуний вакиллар ушбу шартнома бўйича ўзларига мажбуриятлар олади. Лекин бу мажбуриятларни бажармаслиги учун улар жавобгар бўлади деган маънони билдирмайди.\nШартнома бўйича тараф бўлиб вояга етмаган шахснинг ўзи қатнашади, ота-оналар ва қонуний вакиллар эса вояга етмаган номидан қатнашади холос. Ўн тўрт ёшдан ўн саккиз ёшгача вояга етмаганлар муаллифлик ҳуқуқларини мустақил амалга ошира олишади. Ўзбекистон қонунлари бўйича жисмоний шахслар билан бир қаторда юридик шахслар ҳам муаллифлик ҳуқуқларига эга бўлиши мумкин. Агар юридик шахслар ижодкор ҳуқуқларини қабул қилувчи ҳисобланса, унинг муаллифлик ҳуқуқларига ҳам эга бўлишлари мумкин бўлади.\nБарча ҳолларда юридик шахс жисмоний шахс эга бўлган муаллифлик ҳуқуқларига қонунда кўрсатилган асослар бўйича фақатгина ҳосила тарзида эга бўлади. Чунки ижод қилиш, яратиш фақат инсонгагина хос хусусиятдир.\nЮридик шахс фақатгина жисмоний шахсларнинг эркин ижод қилиши учун моддий шарт-шароит яратиб бериши мумкин. Аммо бундай хатти-ҳаракатлар юридик шахснинг\nдастлабки муаллифлик ҳуқуқларига эга бўлишини билдирмайди. Шу билан бирга муаллифлик ҳуқуқларининг субъектлари нафақат Ўзбекистон фуқаролари, балки чет эл фуқаролари ва фуқаролиги бўлмаганлар ҳам бўлиши мумкин. Ўзбекистонда биринчи марта чоп этилган ёки чоп этилмаган бўлса-да, асл нусхаси объектив шаклда унинг ҳудудида турган асар учун муаллифлик ҳуқуқи Ўзбекистон ҳудудида тўла амал қилади. Бундай ҳолда муаллифлик ҳуқуқи муаллифга ва унинг меросхўрларига, шунингдек фуқаролигидан қатъи назар, муаллифнинг бошқа ворисларига тегишли деб эътироф этилади. Хулоса қилиб айтиш мумкинки, муаллифлик ҳуқуқининг субъекти турли шахслар бўлиши мумкин, аммо асар муаллифи деб ижодий меҳнат билан асар яратган шахснигина тушунамиз.\nҲозирги глобал ривожланиш жараёнида ахборот алмашинув суръати кескин ошиб бормоқда. Ижтимоий тармоқлар, интернет нашрларида чоп этилаётган асарлар муаллифлик ҳуқуқи бузилган ҳолда бошқа сайтларда чоп этилмоқда. Шундай экан, асар муаллифининг ҳуқуқларини ҳимоя қилиш учун қонунчилигимиз глобал ривожланиш жараёни билан тенгма-тенг юриши керак.\nАсар муаллифига етказилган зарарнинг ҳуқуқий тартиб-таомиллари қатор қонунчилигимизда белгилаб қўйилган. Айтиш жоизки, Маъмурий жавобгарлик тўғрисидаги кодекснинг 1771-моддасида «Муаллифлик ҳуқуқини ва турдош ҳуқуқларни бузиш» учун маъмурий таъсир чораси белгиланган.\nБизга маълумки, фуқаровий ҳуқуқий муносабатларда зарарнинг келиб чиқиш тартиб-қоидалари белгилаб ўтилган бўлиб, буларга қуйидагилар:\nҳуқуқи бузилган шахс бузилган ҳуқуқини тиклаш учун қилган ёки қилиши лозим бўлган харажатлар;\nунинг мол-мулки йўқолиши ёки шикастланиши (ҳақиқий зарар);\nбу шахснинг ҳуқуқлари бузилмаганида одатдаги фуқаролик муомаласи шароитида даромад олиши мумкин бўлган даромади (бой берилган фойда) киради.\nАгар ҳуқуқни бузган шахс бунинг натижасида даромад олган бўлса, ҳуқуқи бузилган шахс бошқа зарар билан бир қаторда бой берилган фойда ҳам ҳисобланиб олдинги даромаддан кам бўлмаган миқдорда тўланишини талаб қилишга ҳақли2.\nМуаллифлик ҳуқуқлари ва турдош ҳуқуқлар бузилишининг кўп тарқалган турларига қуйидагиларни киритиш мумкин:\n1. Нусха олиш (китоблар, мақолалар, картиналарни қайта кўпайтириш).\n2. Асарни тарқатиш (ижара, сотув, дастурий таъминотни ўрнатиш ва бошқалар).\n3. Асарларни концерт заллари, театр саҳнасида омма учун намойиш қилиш.\n4. Радио, телевидение орқали эфирга узатиш; асарни бошқа тилларга таржима қилиш; асарни қайта ишлаш (плагиат).\nБу рўйхатни яна тўлдириш мумкин. Чунки ҳуқуқбузарлар замонавий технологиялардан\nфойдаланган ҳолда асарларни ўзлаштиришнинг янгидан-янги йўлларини топишмоқда. Ҳуқуқбузарликнинг яна шундай тоифаси борки, улар ҳар доим ҳам контрафакция3 билан боғлиқ бўлмайди. Масалан, буларга муаллифлик гонорарини тўламаслик ёки тўлиқ тўламаслик; муаллифнинг рухсатини олмасдан асар ни нашр этиш; ҳақиқий муаллифнинг исмини кўрсатмасдан нашр этиш кабилар киради. Қонуннинг 62-моддасида ҳуқуқбузарликларнинг кенг рўйхати келтирилган4, аммо у тўлиқ эмас.\nФуқаролик ҳуқуқларини ҳимоя қилишнинг ФК 11-моддасида келтирилган умумий усулларидан ташқари қонунчилик муаллифлик ҳуқуқлари ва турдош ҳуқуқларни ҳимоя қилишнинг махсус имкониятларини ҳам кўзда тутади.\nҚонуннинг 65-моддасига биноан муаллиф, турдош ҳуқуқлар эгаси ёки мутлақ ҳуқуқларнинг бошқа эгаси ҳуқуқбузардан қуйидагиларни талаб қилишга ҳақли:\n1) ҳуқуқларни тан олишини;\n2) ҳуқуқ бузилишидан олдинги ҳолатни тиклашини ва ҳуқуқни бузадиган ёки унинг бузилиши хавфини юзага келтирадиган ҳаракатларни тўхтатишини;\n3) ҳуқуқ эгасининг ҳуқуқи бузилмаган тақдирда, у фуқаролик муомаласининг одатдаги шароитларида олиши мумкин бўлган, лекин ололмай қолган даромади миқдоридаги зарарларнинг ўрнини қоплашини. Агар ҳуқуқбузар муаллифлик ҳуқуқи ёки турдош ҳуқуқларни бузиш оқибатида даромадлар олган бўлса, ҳуқуқ эгалари бошқа зарарлар билан бир қаторда бой берилган фойдани бундай даромадлардан кам бўлмаган миқдорда қоплашини;\n4) зарарлар етказилиши фактидан қатъи назар, ҳуқуқбузарликнинг хусусияти ва ҳуқуқбузарнинг айби даражасидан келиб чиқиб иш муомаласи одатларини ҳисобга олган ҳолда зарарнинг ўрнини қоплаш эвазига тўланиши лозим бўлган товонни тўлашини;\n5) Қонунда белгиланган ҳуқуқларини ҳимоя қилиш билан боғлиқ бўлган, қонун ҳужжатларида назарда тутилган бошқа чоралар кўриниши.\nМуаллиф ва ижрочи ҳуқуқлари бузилган тақдирда ҳуқуқбузардан маънавий зиён қопланишини талаб қилишга ҳақлидир. Муаллифлик ҳуқуқи ёки турдош ҳуқуқлар бузилишининг олдини олиш ёки уни тўхтатиш учун зарур чоралар кўриш натижасида учинчи шахсларга етказилган зарарлар, шунингдек бундай чораларни амалга оширган шахс кўрган зарарлар ҳуқуқбузар ҳисобидан ундириб олиниши керак.\nМуаллифлик асарлари интеллектуал мулк объектлари қаторига киргани боис ФКнинг интеллектуал мулк объектларига нисбатан мутлақ ҳуқуқларни ҳимоя қилиш усуллари тўғрисидаги 1040-моддасидан ҳам фойдаланса бўлади. ФКнинг 1040-моддасига биноан мутлақ ҳуқуқларни ҳимоя қилиш қуйидагилар орқали амалга оширилиши мумкин:\n1) йўл қўйилган бузиш ҳақидаги маълумотни мажбурий тарзда эълон қилиб, унга бузилган ҳуқуқ кимга тегишлилиги тўғрисидаги маълумотларни киритиш орқали;\n2) мутлақ ҳуқуқлар қайси моддий объектлар ёрдамида бузилган бўлса, ўша моддий объект ларни ҳамда бундай бузиш натижасида яратилган моддий объектларни олиб қўйиш орқали.\nҚонуннинг 66-моддасига мувофиқ асарларнинг ва турдош ҳуқуқлар объектларининг контрафакт нусхалари, шунингдек, уларни тайёрлаш ва такрорлашда фойдаланиладиган материаллар ва асбоб-ускуналар ҳамда содир этилган ҳуқуқбузарликнинг бошқа воситалари қонун ҳужжатларига мувофиқ суд тартибида мусодара қилинади. Асарларнинг ва турдош ҳуқуқлар объектларининг мусодара қилинган контрафакт нусхалари йўқ қилиниши керак. Уларни ҳуқуқ эгасига унинг илтимосига биноан топшириш ҳоллари бундан мустасно5.\nМасалан, агар даврий босма нашр (журнал, газета) мақоланинг муаллифи рухсатисиз ва розилигисиз унинг мақоласини эълон қилса, суд қарорига кўра ушбу ташкилотдан нафақат нашрнинг бутун бошли адади, балки барча матбаа ускуналари, босиш бўёғи, принтер ва ҳуқуқбузарликни амалга ошириш йўлида хизмат қилган бошқа жиҳозлар олиб қўйилади.\nУшбу чора камида ноширлик фаолиятини тўхтатиб қўяди. Катта харажатларга олиб келади, кам бюджетли бизнес ҳолатида эса – уни умуман тўхтатади.\nАгар ҳимоянинг фуқаролик-ҳуқуқий усуллари хусусида гап борадиган бўлса, у фуқаролик ишлари бўйича судга даъво аризаси бериш орқали амалга оширилади. Ҳуқуқ эгаси ҳуқуқбузарга нисбатан қонунда белгиланган талабларнинг қай бирини қўйишни танлаб олишга ҳақли.\n• мутлақ ҳуқуқнинг тан олиниши (масалан, ҳаммуаллифликнинг тан олиниши);\n• жавобгарнинг сохта муаллифлиги факти ўрнатилиши;\n• ҳуқуқнинг бошланғич ҳолати тикланиши (бузилгунга қадар);\n• ҳуқуқни бузаётган ёки келгусида унинг бузилиши хавфини юзага келтирадиган ҳаракатларнинг тўхтатилиши;\n• муаллифлик ҳуқуқи бузилиши туфайли етказилган зарарнинг қопланиши;\n• бой берилган даромаднинг қопланиши;\n• муаллифлик ҳуқуқлари бузилганлиги учун товон тўлаш;\n• маънавий зарарни қоплаш;\n• гонорар ундириш (муаллифлик ҳақи);\n• ҳуқуқбузарликларни содир этиш учун қўлланган контрафакт нусхалар, материаллар, ускуналарни мусодара қилиш каби талаблар киради.\nДаъволарни мулкий ва номулкий турларга ажратиш қабул қилинган. Аммо муаллифлик\nҳуқуқининг ўзига хослиги шундаки, аниқ муаллифнинг манфаатларини юқоридаги тамойилларга асосан чегаралаш қийин масала. Шунинг учун уларни бирлаштириш ва бир суд жараёни доирасида кўриб чиқиш мақсадга мувофиқ бўлади.\nКўриб чиқилаётган масалада қонунчилик нормасига «Юридик шахс интеллектуал фаолият натижаларига ҳамда индивидуаллаштирувчи воситаларга мутлақ ҳуқуқларнинг бир неча марта ёки қўпол равишда бузилишига йўл қўйса, суд мазкур кодекснинг 61-моддаси 2-бандига кўра юридик шахснинг мутлақ ҳуқуқларнинг бузилишидаги айби тасдиқланган ҳолатда прокурор талабига кўра унинг тугатилиши ҳақида қарор қабул қилиши мумкин. Агар шундай ҳуқуқбузарликлар фуқаро томонидан у хусусий тадбиркор сифатида амалга ошираётган тадбиркорлик фаолияти мобайнида йўл қўйилган бўлса, қонунчиликда ўрнатилган тартибда суд қарори ёки ҳукми билан мутлақ ҳуқуқлар бузилишида унинг айби мавжуд бўлса, унинг индивидуал тадбиркор сифатидаги фаолияти тугатилиши мумкин» деб қўшимча киритиш зарурлиги ҳозирги кундаги асар муаллифининг ҳуқуқлари тикланишида катта туртки бўлади.\nСудьялар олий мактаби тингловчиси, магистр\n1 Ўзбекистон Республикаси Фуқаролик кодекси. Тошкент, 1995 йил 21 декабрь, 163-I-сон.\n2 Ўзбекистон Республикаси Фуқаролик кодекси. Тошкент, 1995 йил 21 декабрь, 163-I-сон.\n3 Контрафакт – интеллектуал мулк ҳуқуқларини бузган ҳолда мавжуд бўлган асл нусхасига асосланган янги маҳсулот: сохта товарлар. http/:ru.\n4 Муаллифлик ва турдош ҳуқуқлар тўғрисидаги Ўзбекистон Республикаси қонуни. 2006 йил 20 июль, ЎРҚ-42.\n5 Муаллифлик ва турдош ҳуқуқлар тўғрисидаги Ўзбекистон Республикаси қонуни. 2006 йил 20 июль, ЎРҚ-42.